“Ini Antara 15 Kesalahan Semasa Mengajar Anak Yang Saya Kesal Sampai Sekarang..”

Mendidik anak-anak yang kian membesar bukanlah perkara yang mudah. Tambah pula dengan pengaruh media sosial yang kian pesat menjadikan anak-anak lebih cenderung ke arah negatif. Sebab itulah kalau didikan mak ayah zaman dahulu ada yang terlampau garang sampai takut anak-anak dibuatnya.
Tapi, penting juga untuk mak ayah sedar bahawa teknik yang digunakan oleh mak ayah zaman dahulu sudah tidak boleh dipraktikkan dek kerana perangai anak-anak yang kian berubah. Maklumlah, kalau zaman sekarang makin ditegah makin dibuat oleh itu marilah sama-sama kita belajar 15 kesilapan dalam mengajar anak-anak. Jangan menyesal….

Baca juga: Bapa Kongsi Kelebihan Buat Simpanan SSPN Untuk Anak, Serendah RM30 Sebulan Je!
15 KESILAPAN MENGAJAR ANAK, JANGAN MENYESAL…

15 kesilapan mengajar anak yang saya menyesal sampai sekarang. Jadikan ibrah….

1. Terlalu garang masa mengajar, kesannya sampai sekarang anak takut kalau nak minta saya ajar.
2. Terlalu memaksa anak melampaui kemampuan dia, natijahnya anak selalu stress kalau belajar dengan saya.
3. Marah bila anak diam & tak nak jawab pertanyaan saya. Aduhai.
4. Terlalu nak perfect sangat, tulisan comot sikit tak boleh, senget sikit tak boleh.
5. Tak peduli kondisi emosi anak ketika itu, main marah je jika anak tak nak belajar.
6. Letak expectation yang tinggi melampau. Tanpa peduli kemampuan & keupayaan dia.
7. Banyak fokus pada nak hebat akademik sahaja, sedangkan adab & akhlak terabai.

8. Bila anak cakap “saya tak pandai” memang kena marah kaw kaw.
9. Asyik bagi arahan bukan ajakan motivasi, inspirasi jarang. “Pergi belajar sekarang!”
10. Lupa anak bukan belajar yang kita ajar sahaja tapi anak belajar juga sikap & emosi kita ketika mengajar dia. ( our action )
11. Hanya puji bila anak berjaya dapat result baik. Terlalu result oriented..
12. Jarang sangat memuji usaha anak sedangkan usaha tu la yang memberi result. ( Effort oriented )
13. Amalkan instant gratification. Sentiasa nak result cepat, hari ni ajar esok kena pandai.
14. Marah kalau kena ulang ulang cakap benda yang sama. Sedangkan ulangan itu mother of knowledge, bagus untuk anak..
15. Jadikan anak trofi. Memang tak boleh dengar kalau anak dapat tempat tercorot dalam kelas memang benggang habis.

Sungguh!
Menyesal sangat. Semoga nasihat & sharing jujur ini dapat la menyentuh hati hati setiap ibu ayah yang ikhlas sayang pada anaknya. Didik anak berpada-pada. Bukan hanya fokus pada cerdas IQ sahaja tapi sebaiknya cerdas sekali EQ & SQ dia. Itu lebih baik. Wallahu A’lam..
Sumber: Mohd Fhais Salim


20 Kaedah Mendidik Anak Cara Islam. Guna Teknik Psikologi!

Mendidik Anak Cara Islam
Selalu kita dengar, bila nampak seseorang anak itu nakal kelakuannya, orang akan kata, “Haaa.. mak bapak dia tak ajar la tu. Apa nak jadi la budak tu. Dah besar nanti mesti jahat”. Agak keras bunyinya bukan?
Bagaimana kalau anak itu adalah anak kita sendiri? Tentu sungguh meruntun jiwa. Kadang-kadang bukan kita tidak ajar anak kita, cuma anak itu terpengaruh dengan kawan-kawan yang lain. Apa salahnya datang hampir pada anak nakal itu dan berikan sedikit nasihat? Bimbang jika tiada siapa peduli, mereka akan jadi lebih teruk lagi.

Jadi apakah sepatutnya yang ibu-bapa lakukan? Mengambil serba sedikit dari sumber ini, mari kita lihat tips dan panduan mendidik anak, termasuk memukul anak mengikut cara Islam.
1. Elakkan pukul anak dari bahagian lutut ke atas
Kawal diri sebagai ibu-bapa. Elakkan pukul anak dari lutut keatas. Kalau marah sangat, pukul tapak kaki anak. Entri kami sebelum ini juga tentang cara mendisiplinkan anak juga membincangkan perkara yang sama.

Nasihat dahulu, baru pukul (jika perlu)

2. Elakkan guna tangan atau anggota tubuh yang lain untuk memukul anak
Yang lebih penting, walaupun kita pernah mengalami perkara ini, jangan sesekali menampar anak menggunakan tangan kita. Ia akan menjadi lebih buruk di mana anak akan bertambah nakal dan degil.
Ajar anak solat, bukan pada guru sekolah agama sahaja
3. Ajar anak solat
Rotan atau pukul anak di telapak kakinya. Pukul seadanya sahaja, bukan dengan amarah yang meluap-luap. Secara saintifiknya ada kaitan dengan refleksologi dan merangsang ke bahagian otak. Mengambil sedikit maklumat dari sini, ada sedikit huraian:
Sabda Rasulullah s.a.w.
“Perintahkanlah anak-anakmu mendirikan solat ketika mereka berumur 7 tahun, danpukullah mereka kerana tidak solat ketika berumur 10 tahun, dan pisahkanlah tempat-tempat tidur mereka” ( H.R. Ahmad & Abu Daud )
Imam Nawawi mengatakan, orang yang tidak diberatkan mendirikan solat, tidaklah diperintahkan kita menyuruh mereka mengerjakannya,kecuali anak-anak kecil – lelaki dan perempuan. Anak yang telah sampai umur 7 tahun jika mumayyiz, disuruh atasdasar sunnat mendirikan solat. Jika mereka telah berumur 10 tahun,wajiblah diperintahkan mereka mendirikan solat. Dan dipukul jika mereka enggan mendirikannya. Hadith ini mengingatkan kita kepada firman Allah :
“Dan perintahkanlah ahli keluargamu mendirikan solat dan bersabarlahkamu diatas kesukaran-kesukaran yang kamu hadapi kerananya..” ( Toha : 132 )
“Wahai orang-orang yang beriman! Peliharalah dirimu dan keluargamudari api neraka..” ( At-Tahrim : 66 )Kata pengikut-pengikut Asy-Syafie : Hendaklah para wali ( ibu bapaatau penjaga ) memerintahkan anak-anak menghadiri jamaah solat dan menerangkan kepada mereka hukum-hukum agama yang harus merekakerjakan sebagaimana wajib atas wali memberi pendidikan kepadaanak-anak tentang aurat, arak, dusta, mengumpat dan sebagainya.
Kata Ar-Rafi’ie : Diberatkan ibubapa memberikan pendidikan bersuci,solat dan undang-undang syariat kepada anak-anaknya ketika merekaberumur 7 tahun dan memukul mereka jika mereka enggan menuruti jika umur mereka telah mencapai 10 tahun. Belanja belajar diambil dari harta si anak jika dia berharta, dan dipikul pula oleh bapanya jika si anak tidak berharta.
Jika ia tidak berbapa, maka belanja itu dipikul oleh ibunya.Jika si anak tidak mempunyai wali, kewajiban tersebut dilaksanakan oleh yang berwajib di dalam negara. Contohnya qadhi atau seumpamanya.Anak-anak kecil memanglah tidak diberatkan dengan sesuatu perintahagama baik berdasarkan wajib atau sunnat.Hadith di atas sebenarnya ditujukan kepada para wali. Tujuannyau ntuk membiasakan anak-anak mendirikan solat sejak sebelum mukallafnya lagi.Apabila telah dibiasakan sejak kecil, tidaklah menjadi berat baginya untuk melakukannya sesudah ia besar.
Kalau ada masa, ajar anak membaca. Boleh baca tips untuk ajar dan tanamkan sifat suka membaca pada kanak-kanak.
4. Nama panggilan yang baik
Beri dan panggil anak dengan nama yang baik-baik. Nama panggilan yang kurang baik akan menyebabkan anak anda malu dan merasa rendah diri. Lebih malu apabila kawan-kawan mereka mengetahui panggilan itu.
Jangan lupa peluk anak-anak juga
5. Peluk anak setiap hari
Berikan anak anda pelukan setiap hari. Kajian menunjukkan anak yang dipeluk setiap hari akan mempunyai kekuatan IQ yang lebih kuat daripada anak yang jarang dipeluk. Baca artikel sebelum ini tentang kenapa pelukan itu penting dalam hubungan kekeluargaan.
Sejuk hati ini, bila anak-anak ‘happy’
6. Pandangan kasih sayang
Pandanglah anak anda dengan pandangan kasih sayang. Pandangan ini akan membuatkan anak anda lebih yakin diri apabila berhadapan dengan persekitaran.
Beri ganjaran jika anak berkelakuan baik
7. Berikan pujian pada anak
Berikan peneguhan setiap kali anak anda berbuat kebaikan. Berilah pujian, pelukkan, ciuman, hadiah ataupun sekurang-kurangnya senyuman untuk setiap kebaikan yang dilakukannya.
Sentiasa bersabar dengan kerenah anak-anak
8. Akui kesilapan anak
Janganlah mengharapkan anak anda yang belum matang itu melakukan sesuatu perbuatan baik secara berterusan, mereka hanya kanak-kanak yang sedang berkembang. Perkembangan mereka buatkan mereka ingin mengalami setiap perkara termasuklah berbuat silap.
Anak-anak ingin masa berkualiti
9. Utamakan keluarga atau ‘Family First’
Apabila anda berhadapan dengan masalah kerja dan keluarga, pilihlah keluarga. Seorang penulis menyatakan anak-anak terus membesar. Masa itu terus berlalu dan tak akan kembali.
Doa ibu sangat mustajab
10. Elakkan mengeluh kerana anak. Ucapkanlah ‘Astaghfirulllah’
Di dalam membesarkan dan mendidik anak-anak, janganlah ibu-bapa mengeluh. Keluhan akan membuatkan anak-anak merasakan diri mereka beban.
Ajar anak cakap perkara yang baik-baik sahaja
11. Dengar bila anak bercakap
Dengarlah cerita anak anda, cerita itu tak akan dapat anda dengari lagi pada masa akan datang. Tunggu giliran anda untuk bercakap. Ini akan mengajar anak anda tentang giliran untuk bercakap. Dengan kata lain, ‘Be a good listener’. Orang kata, kena juga ada ilmu untuk bercakap dengan anak. Jangan asyik ibu-bapa sahaja yang betul.
Anak mahukan pelukan hangat dari ibu-bapa
12. Tenangkan anak
Adakalanya, anak kita panik dan tidak tahu nak buat apa. Tenangkan anak anda setiap kali mereka memerlukannya. Peluk erat-erat dan tunjukkan kasih sayang yang tidak berbelah bagi.
Adik beradik memang selalu bergaduh
13. Tunjuk anak bagaimana cara menenangkan diri
Jangan hanya peluk sahaja. Selitkan kata-kata nasihat dan iktibar yang sewajarnya. Kalau bergaduh sesama adik-beradik, leraikan dengan suara yang lembut. Tunjukkan kepada anak anda bagaimana cara untuk menenangkan diri. Mereka akan menirunya. Pertama sekali, ibu-bapa kena tenangkan diri dahulu!
Tentu anak teruja jika dapat kek hari jadi
14. Sambut ‘birthday’ bersama-sama
Zaman dahulu, tiada sambutan hari jadi. Cukup sekadar dengan bubur merah. Zaman sekarang lain. Boleh cuba buat sedikit persediaan untuk anak-anak menyambut harijadinya. Sediakanlah hadiah harijadi yang unik walaupun harganya murah. Keunikan akan membuatkan anak anda belajar menghargai. Anak-anak yang datang daripada persekitaran yang menghargai akan belajar menghargai orang lain. Sejujurnya, tidak perlu ‘party’ atau kek yang besar. Bagi kanak-kanak, sepotong kek sahaja sudah memadai.
Beritahu supaya makan kenyang-kenyang, bukan main-main
15. Ulang arahan beberapa kali
Kemungkinan anak kita menerima pengajaran bukan pada kali pertama belajar. Mereka mungkin memerlukan kita mengajar mereka lebih daripada sekali. Ibu-bapa kena sabar dalam hal ini. Kadang-kadang anak tidak memahami arahan. Mereka perlu membiasakan diri dan mengikuti arahan itu berkali-kali.
16. Buat aktiviti bersama anak-anak.
Luangkanlah masa bersama anak anda di luar rumah, peganglah tangan anak-anak apabila anda berjalan dengan mereka. Mereka tentu akan merasa kepentingan kehadiran mereka dalam kehidupan anda suami isteri. Buat aktiviti yang berfaedah bersama-sama. Ingat, kualiti masa lebih penting daripada kuantiti. Anak akan ingat saat-saat indah mereka bersama ibu-bapa sampai bila-bila.
 17. Tinggalkan kerja di pejabat
Anak inginkan perhatian. Jika dibawa kerja pejabat ke rumah, tentu sekali masa akan diutamakan pada kerja. Mengadap ‘laptop’ sepanjang masa adalah satu pengabaian pada anak-anak dari segi emosi.
18. Hargailah permainan kesayangan anak anda
Mereka juga dalam masa yang sama akan menghargai barang-barang kesayangan anda. Elakkan daripada membuang barang kesayangan mereka walaupun sudah rosak. Mintalah kebenaran mereka sebelum berbuat demikian.
19. Usah biarkan anak-anak anda tidur tanpa ciuman selamat malam
Nampak macam kebaratan? Oh tidak! Cuma masyarakat kita kurang mengamalkan perbuatan ini. Ciuman adalah suatu yang subjektif. Mereka mungkin belum memahami apa erti ciuman. Namun, berikan ciuman sebagai tanda kasih sayang kita pada mereka. Sambil cium, sambil usap kepala anak. Bacakan doa yang baik-baik.
20. Terima anak seadanya
Terimalah yang kadangkala anda bukanlah ibu bapa yang sempurna. Kadang-kadang tanpa sengaja, kita akan pukul anak dan menyesal kemudiannya. Tiada ibu-bapa yang sempurna. Tujuan kita disini ialah untuk belajar bersama-sama.
Kesimpulan
Didiklah anak sebaiknya mengikut lunas Islam. Mereka akan menjadi penghalang kita sebagai ibu bapa daripada api neraka. Mengambil huraian hadith dari JAKIM,
Daripada Aisyah R.ha katanya, “Datang kerumahku seorang perempuan meminta (makanan), tidak ada sesuatu disisiku melainkan sebiji kurma lalu aku beri kepadanya”. Maka dia pun membahagi sebiji kurma tadi kepada dua orang anaknya dan dia sendiri tidak memakannya. Kemudian dia pun keluar (daripada rumah Aisyah). Setelah Nabi SAW datang kepada kami lalu aku pun memberitahunya (peristiwa tersebut), maka baginda bersabda, “Sesiapa yang diuji dengan anak-anak perempuan ini dengan sesuatu lalu dia melayan (memelihara) mereka dengan baik adalah mereka menjadi penghalang daripada api neraka”.
Huraian Hadith:

Orang Islam disuruh memenuhi hajat orang yang meminta sekali pun dengan pertolongan yang sedikit.
Ibu bapa mestilah mengutamakan keperluan anak-anaknya seperti makan, minum, pakaian dan sebagainya.
Ibu bapa yang mendidik dan mengasuh anaknya dengan sempurna dijamin bebas daripada api neraka.
Hadis ini menunjukkan kelebihan menjaga dan mendidik anak-anak perempuan. Ia akan menjadi perisai daripada api neraka jika dilakukan seperti yang diperintah Allah dan Rasulnya.

Sama-sama kita berdoa agar dikurniakan anak yang soleh dan solehah. Kalau ada masa, boleh belajar cara disiplinkan anak tanpa pukul anak.
Semoga bermanfaat!
Sumber: Facebook


Kaedah Simpan Cili Tahan & Segar Hingga 8 Bulan, Jimat & Menarik!

Penulis andaikan memang jarang nak jumpa rumah di sini yang tiada bekalan cili. Nak pula lidah rakyat Malaysia dikenali suka masakan pedas yang memang begitu tahan pedas.
Bagi yang berkeluarga pula, kebanyakan mereka akan masak hari-hari di rumah berbanding yang tinggal bujang. Bila beli cili dalam kuantiti yang banyak tapi jarang guna untuk memasak, sudah pasti cili akan menjadi rosak. Sudah membazir di situ.

Baca juga: 13 Tips Mudah Tanam Pokok Daun Kesum, Jadi Merimbun Hasilnya!
KAEDAH SIMPAN CILI TAHAN & SEGAR HINGGA 8 BULAN
Sekadar gambar hiasan.

Penulis percaya, ada juga dalam kalangan anda mempunyai pelbagai cara, tips dan petua untuk menyimpan cili. Ada yang simpan dalam bekas, alas dengan tisu dan letak bawang putih.

Namun kali ini, penulis ingin berkongsi satu lagi tips yang dipercayai dapat bertahan sehingga lapan bulan. Menarik bukan? Perkongsian tips yang dibuat oleh Puan Haslinda ini amat mudah dan menyenangkan. Jom baca!
TIPS SIMPAN CILI TAHAN 8 BULAN & MASIH SEGAR!

Jiran berkebun tuai berkilo-kilo cili besar. Dia beri saya cili bulan Januari. Saya letak dalam botol mineral dan simpan dalam peti sejuk. Sekarang dah hampir 8 bulan, semuanya masih segar. Tips untuk simpan cili besar agar tahan lama.
Menjengah di ruangan komen pula, penulis mendapati Puan Haslinda telah membalas pertanyaan-pertanyaan dari pengikut laman tersebut berkenaan penyimpanan cili yang lebih terperinci.
Malahan, bukan hanya cili besar sahaja tetapi cili api pun boleh ikut cara ini dan rasanya masih sama walaupun disimpan lama. Ini cara-caranya yang dapat disimpulkan:
CARA-CARA SIMPAN CILI DALAM PETI SEJUK!
1. Basuh cili terlebih dahulu, kemudian di tos sehingga kering.
2. Sediakan sebuah botol mineral dan masukkan cili tadi ke dalamnya.
3. Cili tidak perlu dibuang tangkai dan tidak perlu dimasukkan air juga.
4. Kemudian tutup botol dengan penutup botol.
5. Simpan botol berisi cili di dalam peti sejuk di bahagian bawah iaitu tempat simpanan sayur.

KAEDAH INI JUGA BOLEH SIMPAN HALIA & BAWANG

Semoga tips ini dapat membantu anda. Selamat mencuba dan berjimat!
Sumber: Facebook Has Linda via Berkebun D Rumah


Kaedah Timer Sticks Bantu Displinkan Anak & Lebih Tepati Masa

Tak mudah sebenarnya untuk mendisplinkan anak lebih-lebih lagi ketika usia mereka kecil kerana pelbagai aktiviti lain yang mereka suka lakukan seperti bermain game di telefon dan menonton YouTube.
Sebagai ibu bapa sudah tentunya mahu si anak tidak membuang masa melakukan perkara tidak berfaedah. Antara kaedah ibu bapa boleh cuba untuk mendisplinkan anak adalah dengan menggunakan timer sticks seperti yang dilakukan oleh Puan Athirah Hanis.

Baca juga: 5 Perkara Toksik Boleh Rosakkan Hubungan Adik-Beradik, Bahaya!
KAEDAH TIMER STICKS BANTU DISPLINKAN ANAK & LEBIH TEPATI MASA

Kaedah ini saya namakan Timer Sticks dan Alhamdulillah banyak membantu saya dalam mendisplinkan anak-anak terutamanya semasa sesi screen time mereka setiap hari.

Biasalah, nama pun kanak-kanak kan. Kalau kita hanya sebut dan bagitahu saja limit waktu tontonan, banyak kali ulang pun mereka tak ingat. Sebab tu saya gunakan kaedah visual sebegini, mereka cepat ‘nampak’ dan alert dengan arahan yang kita berikan.

Saya gunakan batang aiskrim dan jam digital. Dekat batang aiskrim saya tulis siap-siap rutin dan tanggungjawab yang anak buat setiap hari.

Contohnya
– Simpan mainan – 15 minit
– Kemas katil – 10 minit
– Screen time – 1 jam
– Sesi membaca – 15 minit ( 3x )
– Outdoor game – 2 jam >
– Board game – 1 jam >
– Solat – 15 minit (5x)
– Sesi homeschool – 30 minit (3x)

Saya cuba kaedah ini dengan izin Allah berjaya. Mungkin sebab anak-anak saya jenis visual learner, jadi senang cara ini untuk mereka praktik.
Tapi macam mana pun mereka ni kanak-kanak, kita just follow the flow je. Tak setiap hari kami buat, sebab ada hari pun kami akan ke luar, balik kampung, travel tak dapat follow timer ni. Cuma membantu bila hari yang lama stay kat rumah.

Semoga ada manfaatnya dan selamat mencuba!
Sumber: Facebook Hanis Athirah Rusli


Kafein Alpecin Boleh Dikesan di Akar Rambut

Kesan bahan aktif kafein dalam syampu terhadap ujian peningkatan prestasi atau ujian ‘dadah’ untuk para atlet.
KUALA LUMPUR, 5 Ogos 2015 – Kafein merupakan perangsang sistem saraf pusat yang meningkatkan pengeluaran adrenalin dan kecerdasan mental, digunakan oleh ramai atlet untuk melawan rasa mengantuk, meningkatkan daya tahan, dan meningkatkan bina badan.

Walaupun Kafein telah dibuang dari senarai World Anti-Doping Agency (WADA) sebagai bahan terlarang pada tahun 2004, ia terus dipantau untuk memastikan tiada penyalahgunaan berlaku. Syampu Kafein Alpecin merupakan keluaran syarikat Jerman yang aktif menjalankan kajian terhadap kesan keatas kesihatan pengguna.
Oleh kerana Syampu Kafein Alpecin mengandungi dos kefein yang tinggi, Dr Kurt Wolff memutuskan untuk memasukkan amaran pada setiap botol bagi memaklumkan para atlet yang Alpecin Kafein boleh dikesan dalam folikel rambut. Menurut Pengarah Urusan Eduard R. Dörrenberg, “Amaran itu berfungsi sebagai langkah berjaga-jaga untuk memberitahu atlet terlebih dahulu dan untuk mengelakkan kejutan atau akibat yang buruk.”

Kafein meningkatkan pertumbuhan rambut
Syampu Kafein Alpecin, merupakan shampoo anti kehilangan rambut jenama ternama Jerman. Ia menggunakan kafein yang tinggi dan kompleks hasil formula bahan aktif yang diperolehi daripada kafein, zink dan niasin.

Syampu ini mendapat sokongan dari kajian dari Pusat Penyelidikan Cosmetological Itali dan dermatologi Jerman, yang mana telah membuktikan bahawa ia secara ketara melambatkan kehilangan rambut dengan mengimbangi kesan kerosakan pada akar rambut.
Kafein Alpecin berkesan memberi tenaga kepada akar lemah dan tidak bermaya melalui kafein yang boleh dicapai dalam hanya dua minit; masa yang diperlukan untuk kafein untuk menembusi sepenuhnya ke dalam akar.
Dr. Adolf Klenk, Ketua Dr Kurt Wolff R & D menyatakan, “Kafein bukan sahaja melambatkan perkembangan akar individu yang secara semula jadi yang cenderung untuk penipisan, tetapi ia juga melindungi akar rambut daripada kehilangan rambut atas factor keturunan di kalangan lelaki dan memudahkan pertumbuhan rambut secara keseluruhan.”
Faktor keturunan, merupakan masalah kehilangan yang paling lazim di kalangan lelaki, mempengaruhi berjuta-juta orang di seluruh dunia. Ianya merupakan sensitivity yang diwarisi daripada dihydrotestosterone (DHT, yang oleh-produk testosteron), yang menjadikan rambut yang lebih halus, rambut gugur dan akhirnya kulit kepala yang botak.
Bahan aktif kafein di dalam syampu Kafein Alpecin ini dapat menembusi jauh ke dalam akar rambut, dengan itu melindungi rambut daripada kesan negatif testosteron dan keguguran rambut pra-matang.
Di Malaysia, Alpecin Kafein Syampu, boleh didapati secara eksklusif di semua cawangan Guardian di seluruh negara.
[infobox title=’Tentang Alpecin’]

Pada tahun 1930, Dr. Ogos Wolff dan Prof. Dr. C. Bruck mencipta Alpecin, cosmoceutical tonik pertama untuk rambut dan kulit kepala. Ia digabungkan dari bahan-bahan terbaik dan berkesan untuk kesihatan kulit kepala dalam satu formula kedokteran yang unik, dalam kategori rambut tonik dan produk kehilangan anti-rambut.
Jenama nama Alpecin berasal daripada perkataan Latin alopecia (rambut gugur). Hari ini, Alpecin diiktiraf di antara jenama terbaik Jerman. Ia adalah pemimpin pasaran dalam kategori anti kehilangan rambut (syampu dan tonik) di Jerman, Austria, Great Britain dan Switzerland
* * Sumber: Nielsen Jerman, Austria GB, Swisse: Anggaran, Kategori tidak ditakrifkan oleh syarikat penyelidikan pasaran
[/infobox]


Kafein – Hero Yang Dapat Melawan Rambut Gugur?

Penyelidikan terkini mengesahkan kafein terbukti berkesan dalam memerangi keguguran rambut
Kuala Lumpur, 19 Ogos 2015 – Dr. Adolf Klenk, seorang penyelidik terkemuka dari Jerman, telah memberi taklimat mengenai kafein dan kesannya terhadap kehilangan rambut kepada media di Kuala Lumpur baru baru ini. Dr. Klenk, yang kini menerajui bahagian Penyelidikan dan Pembangunan Dr. Kurt Wolff (Dr. Wolff Group), telah menjalankan penyelidikan yang meluas terhadap kesan kafein pada keguguran rambut.

Keguguran rambut pada lazimnya lebih terjadi di kalangan lelaki dan ianya semakin meningkat. Masalah yang paling kerap adalah corak kehilangan rambut di kalangan lelaki, yang menjejaskan berjuta-juta lelaki di seluruh dunia dan ianya merupakan sensitiviti kepada dihydrotestosterone (DHT, produk sampingan testosteron), yang membawa kepada rambut yang lebih halus, penyurutan garis rambut, dan akhirnya kulit kepala yang gondol. Fenomena ini boleh mendatangkan kesan buruk seperti kurang keyakinan diri.
Walau bagaimanapun, dengan kerja keras dan penyelidikan yang bertahun-tahun akhirnya Dr. Klenk, dengan kerjasama institusi-institusi penyelidikan Jerman dan klinik-klinik, telah menemui suatu cara untuk mengurangkan keguguran rambut lelaki. Penemuan ini mungkin akan mengejutkan orangramai kerana ia melibatkan kafein – bahan yang selalu dikaitkan dengan bahan penggalak/penentang rasa mengantuk dan tidak pernah dijangkakan mempunyai kesan sampingan yang baik untuk menentang keguguran rambut.

Kajian membuktikan bahawa kafein, apabila menembusi jauh ke dalam akar rambut, boleh melindungi rambut daripada kesan testosteron negatif dan keguguran rambut pra-matang.
“Semua orang pasti akan bersetuju, pencegahan adalah lebih baik daripada mengubati, dan kafein menunjukkan bahawa ia boleh mengatasi keguguran rambut pra-matang dengan mengawal kesan negatif daripada dihydrotestosterone (DHT, produk sampingan testosteron) dalam akar rambut. Ia juga boleh melindungi akar rambut terhadap kehilangan rambut di kalangan lelaki dan membantu rambut untuk pertumbuhan yang sihat” kata Dr. Klenk.

Kajian yang dijalankan oleh Universiti of Jena mengesahkan bahawa kafein melindungi akar rambut daripada serangan testosteron dan memberikannya tenaga pertumbuhan yang diperlukan.
Dr. Klenk, yang kerap mengembara ke seluruh dunia untuk berkongsi pengetahuan dan kepakaran beliau, sering ditanya sama ada dengan meminum kopi boleh memberikan kesan yang diingini pada rambut: –
“Seseorang perlu mengambil antara 40 hingga 50 cawan kopi untuk menyediakan dos kafein yang diperlukan untuk peresapan sehingga ke akar rambut. Malah jika anda mampu minum yang banyak kopi, ia akan menjadi sangat toksik, kerana kafein adalah bahan seperti dadah dengan kesan serius apabila diambil dalam jumlah yang melampau” kata Dr. Klenk.
Turut hadir adalah Dr Ruban Nathan, seorang Pakar Perunding Dermatologi & Hair Surgeon untuk sama-sama berbincang; beliau merawat kes-kes kehilangan rambut corak pra-matang dan lelaki di Malaysia.
“Penularan masalah keguguran rambut di Malaysia semakin meningkat. Terdapat juga trend yang semakin meningkat yang di kalangan lelaki yang lebih muda usianya datang berjumpa bagi mendapatkan rawatan untuk masalah berkaitan keguguran rambut. Semakin ketara kini ialah jenis kes keguguran rambut masih sama; tetapi bezanya apabila umur pesakit saya adalah di kalangan yang masih muda! Biasanya faktor utama dalam permasalahan tersebut adalah sama ada dari Genetik, tekanan atau pemakanan yang tidak sihat”, kata Dr Ruban.
Tidak dapat dinafikan, keguguran rambut masih merupakan masalah yang semakin meningkat untuk lelaki. Sama ada ia adalah keguguran rambut pra-matang, garis rambut surut atau penipisan rambut, ramai lelaki berminat untuk mencari penawar kepada isu ini. Dengan penyelidikan meluas Dr. Wolff dan hasil yang terbukti, kafein terbukti boleh menjadi ‘wira’ dalam menangani masalah ini.

[infobox title=’Tentang Alpecin’]

Pada tahun 1930, Dr. Ogos Wolff dan Prof. Dr. C. Bruck mencipta Alpecin, cosmoceutical tonik pertama untuk rambut dan kulit kepala. Ia digabungkan dari bahan-bahan terbaik dan berkesan untuk kesihatan kulit kepala dalam satu formula kedokteran yang unik, dalam kategori rambut tonik dan produk kehilangan anti-rambut.
Jenama nama Alpecin berasal daripada perkataan Latin alopecia (rambut gugur). Hari ini, Alpecin diiktiraf di antara jenama terbaik Jerman. Ia adalah pemimpin pasaran dalam kategori anti kehilangan rambut (syampu dan tonik) di Jerman, Austria, Great Britain dan Switzerland
* * Sumber: Nielsen Jerman, Austria GB, Swisse: Anggaran, Kategori tidak ditakrifkan oleh syarikat penyelidikan pasaran
[/infobox]


Risau Diri Tak Laku, Rupanya Dalam Lingkungan Usia Ini Anda Dah Patut Fikir Soal Kahwin

“Umur dah 32 tapi tak kahwin lagi, ada orang nak tapi tak fikir pulak soal kahwin. Risau juga orang cakap kahwin lambat…”
Isu perkahwinan sering menjadi perbualan ramai terutama dalam kalangan mak-mak serta makcik-makcik. Pulang sahaja ke kampung, pasti inilah menjadi persoalan ramai tertanya-tanya bila nak akhiri zaman bujang. Bila asyik diajukan soalan tersebut, barulah mula bertanyakan kepada diri sendiri tentang alam perkahwinan. Nak kata tak laku, ada sahaja orang yang bertanya cuma belum terfikir…

KAHWIN LAMBAT? INI CARA NAK TAHU ANDA DAH BERSEDIA ATAU TAK

Menurut kajian yang dilakukan oleh Nick Wolfinger, pakar sosiologis University of Utah, ramai dalam kalangan pasangan yang berkahwin sekitar usia 28-32 tahun menunjukkan risiko rendah untuk ‘terjebak’ ke alam penceraian. Ada juga pendapat yang mengatakan bahawa menunggu dalam tempoh tertentu untuk berkahwin membawa kepada hubungan perkahwinan yang stabil dan matang.

Mungkin inilah sebabnya ramai dalam zaman berteknologi tinggi ini memilih untuk mengakhiri zaman bujang pada lewat usia 20-an dan awal 30-an. Hal ini kerana pada usia sebegini, pemilihan pasangan tidak bergantung kepada nafsu ‘hormon’ malah lebih terbuka kepada faktor tanggungjawab.

1.KENALI DIRI SENDIRI
Sebelum berkahwin, amat penting untuk anda tahu tahap kematangan diri sendiri supaya kekal tenang menempuh pelbagai cabaran.
Penting untuk anda perbaiki ‘self-esteem’ supaya tahu bahawa diri anda layak untuk mencintai dan dicintai. Tak salah untuk menetapkan aras yang tinggi dalam pemilihan pasangan kerena di sinilah anda elak orang-orang tertentu yang mudah memandang ringan terhadap sesuatu perkara.
Tak salah untuk bertanya dan memberitahu kepada pasangan perkara yang anda tidak suka untuk lakukan, sibuk atau perlukan masa supaya perkara ini tidak dibangkitan di kemudian hari. Hal ini kerana, ia dapat mencetuskan pergaduhan yang menjurus kepada perceraian.
2.DAH STABIL
Maksud stabil boleh dikaitkan dengan pelbagai perkara. Sudah tentulah stabil dari segi kewangan amat penting terutama bagi lelaki kerana perlu menyara keluarga, wanita juga harus memikirkan soal stabil ini.
Stabil dalam cara berkomunikasi dengan orang sekeliling juga memberi kesan dalam membantu anda tahu tahap kesediaan untuk hidup bersama orang baharu. Mungkin ada dalam kalangan kita yang bersikap ‘introvert’, jadi inilah masanya untuk anda ubah mengikut situasi. Takkan nak cakap sepatah-sepatah sahaja dengan suami kan?
3.DAH BERJAYA MOVE ON
Memang sedikit sukar untuk lakukan perkara ini tambahan pula apabila hubungan yang retak tersebut telah dijaga bertahun-tahun bukan? Namun, apabila anda berada di dalam fasa ‘move on’, bertemu pula dengan cinta hati baharu dan terus ‘lesap’ ingatan tentang kekasih lama, inilah pentanda bahawa diri anda dah berjaya!
Bak kata orang, ‘tidur tak lena, mandi tak basah, makan tak kenyang’ pergi ke mana sahaja terbayang wajah orang sama. Itulah yang menunjukkan anda sudah mempunyai putik-putik cinta yang membawa ke alam perkahwinan. Jangan tunggu lama-lama nanti takut dikebas orang pula.

Namun, perlulah untuk anda ingat dan sedar bahawa tiada usia yang betul dan salah untuk menamatkan zaman bujang. Kematangan dalam pemikiran dan rasa bersedia dari segi mental dan fizikal untuk memikul tanggungjawab menjadi teras utama sebelum berkahwin dan usia hanyalah nombor semata-mata. Jodoh, ajal dan maut itu semua di tangan Allah SWT, kita hanya merancang dan berusaha…
Sumber: TIME, WikiHow


7 Sebab Kenapa Kahwin Muda Itu Indah. Biar Awal, Elak Zina!

Jangan salah anggap, kahwin muda itu maksudnya kahwin awal. Bukannya kahwin perempuan muda!
Ramai pasangan muda yang takut nak berkahwin awal. Yang dah berusia pula takut sebab belum kahwin-kahwin. Pokoknya sekarang, selagi jodoh belum sampai, maka belumlah kahwinnya. Tapi bagi yang dah cukup syarat, mampu dan merancang untuk berumahtangga di usia muda, anda perlu tahu apa kelebihan yang anda dapat nanti.

Kahwin muda itu indah

Kongsi hidup susah – Kata orang, 5 tahun pertama perkahwinan adalah zaman menempuh kesusahan. Baru-baru nak menyewa rumah. Baru-baru nak membayar bil. Baru-baru nak belajar buat kad kredit. Tambahan bila dah punya anak.Fasa ni adalah fasa yang cukup menguji. Kadang-kadang terpaksa catu duit untuk pastikan famili boleh survive sampai hari gaji seterusnya. Tapi selepas fasa ini berlalu, itulah memori manis yang nak dikenang-kenang. Pasangan akan lebih menghargai pasangannya kerana sanggup sama-sama makan nasi lauk kicap.
Belajar selok-belok alam rumahtangga – Kalau dah nama kahwin, nak tak nak si isteri mesti kena masak. Paling sendu pun goreng sardin atau goreng nasi. Muda-muda dah mula belajar masak, masuk umur 25 tahun dah expert semua jenis lauk.Campak saja apa-apa bahan atas meja dapur, isteri anda akan buat magik dalam masa sejam. Suami muda cepat gemuk itu perkara biasa.  Bagi suami muda, waktu ni lah nak belajar pergi pasar basah. Kenal jenis-jenis ikan. Tak adalah dalam kamus hidup tu kenal ikan bilis dan ikan jerung saja. Suami juga kena tahu nak order gas kalau habis, nak betulkan switch box bila ada trip, bayar bil, dan lain-lain.
Kumpul pahala ibadah – BerWhatsapp rindu-dendam-lautan-api-sanggup-kurenangi hari-hari pun tak apa sebab dah dikira pahala. Pegang tangan isteri/suami pun sudah gugur dosa. Pandang muka suami pun dapat pahala, tak kiralah suami handsome level berapa pun.Lagi cepat kahwin, lagi panjang tempoh untuk kumpul pahala. Jadikan solat berjemaah, tadarus dan halaqah antara suami-isteri sebagai amalan. Dah tua baru nak mula, baca surah pun dah ingat-ingat-lupa.
Fokus – Kalau masa bercinta susah nak fokus pada pelajaran atau kerja sebab asyik dok Whatsapp dan call buah hati, usahakanlah untuk berkahwin lebih awal.Kalau kerja tak boleh fokus pun dah bahaya, macam mana pula kalau solat pun tak boleh fokus? Tengah sujud tiba-tiba dengar handphone masuk mesej, terus terdetik “Girlfriend aku kot tu?” Aci?
Zuriat – Salah satu antara tiga perkara yang membantu kita di alam lain kelak adalah doa anak yang soleh. Mungkin amalan kita di dunia tak banyak.Banyak pun entah banyak mana pula yang diterima Allah. Sedekah pula mungkin tak cukup. Bagi pasangan berkahwin muda, peluang untuk melahirkan, membesarkan dan mendidik anak adalah lebih cerah dan tempoh juga lebih panjang.
Teman bergaduh – Bukanlah bergaduh style terajang-perut-hentak-kepala tu. Ini gaduh-gaduh manja. Teman berbual, teman ketawa, dan teman berkongsi cerita. Kalau suami atau isteri ada masalah, boleh share dengan pasangan.Tak adalah nanti stress sendiri atau tertekan. Pasangan pun boleh beri kata-kata nasihat dan semangat. Kalau dah berumahtangga, kongsilah perasaan dengan pasangan. Bukan dengan rakan sepejabat, apatah lagi suami/isteri orang lain. Bahaya!
Masa tua yang senang – Bila dapat zuriat awal, maka cepatlah mereka membesar. Pasangan suami isteri yang cecah 40 tahun, anak semua dah besar-besar. Sebelum pencen pun anak-anak dah mula kerja sendiri. Jadi mudah untuk pasangan suami isteri fokus kepada waktu tua pula.Nak kumpul harta, ibadah, atau habiskan masa bersama anak-anak pun mudah sebab badan masih kuat dan larat. Dapat duit pencen atau gratuiti, boleh joli sakan dengan isteri. Bila lagi, ye tak?

Foto Kredit: ikahwin.my

Bagi yang belum mampu, tak perlulah paksa diri untuk kahwin muda sebab tanggungjawabnya besar. Persiapkan diri dahulu dan kalau sudah bersedia, insyaAllah dipermudahkan.

Selamat berkahwin!


Ibu Ayah Yang Sokong Wajibkan Vaksin Sila Jawab Kaji Selidik KKM Ini

Seperti yang kita sedia maklum, baru-baru ini kes polio pertama telah dikesan setelah 27 tahun ianya lenyap di Malaysia.
Ini menimbulkan pelbagai reaksi, terutamanya di kalangan ibu bapa yang risau keadaan anak mereka. Malah, ramai yang mahu kerajaan mewajibkan vaksin demi melindungi anak-anak sebagai langkah meningkatkan ‘herd immunity’ di negara ini.

Kaji Selidik KKM Berkaitan Imunisasi & Isu Polio
Buat pengetahuan ibu ayah semua, dalam sebuah posting terkini di Facebook, Kementerian Kesihatan Malaysia (KKM) sedang menjalankan kaji selidik berkaitan Imunisasi dan isu Polio menggunakan platform Google Forms.
Bagi menjawab 3 soalan ini, mohon kerjasama anda untuk klik pada pautan yang diberikan.

https://forms.gle/wBnKAvcmbGfRpAwk6

https://forms.gle/wBnKAvcmbGfRpAwk6KKM sedang menjalankan kaji selidik berkaitan Imunisasi dan isu Polio menggunakan…
Posted by KEMENTERIAN KESIHATAN MALAYSIA on Wednesday, December 11, 2019

Dalam borang tersebut hanya terdapat 3 soalan ringkas berkaitan reaksi ibu ayah tentang kes polio di Malaysia baru-baru ini.
Salah satunya juga adalah berkenaan pandangan ibu bapa tentang perlunya tindakan MEWAJIBKAN vaksin bagi semua kanak-kanak di Malaysia.
Jadi, jangan lupa suarakan pandangan anda di dalam borang kaji selidik ini ya. Setiap orang hanya boleh mengisinya sekali.

Siapa tahu, jika ia mendapat respon positif, mungkin ianya langkah pertama bagi KKM untuk menggubal undang-undang baru mewajibkan vaksin bagi semua kanak-kanak di Malaysia.
Untuk maklumat lanjut, buka link tadi atau terus ke Laman Facebook Rasmi Kementerian Kesihatan Malaysia di post mereka yang tertera di atas.
Silakan share dan war-warkan juga pada yang lain ya!


Patutlah Kawan Baik Selalu Mengandung Serentak, Rupanya Aura Kehamilan Boleh ‘Berjangkit’!

“Kenapalah tiba-tiba ramai pulak kawan aku yang mengandung ni. Tengok FB pun sama, scroll punya scroll semua cerita orang mengandung. Elok pulak tu semua serentak. Macam berpakat je.”
Pernah tak terfikir macam mana kita boleh mengandung serentak dengan kawan baik kita? Kalau siapa yang rajin baca kisah artis, anda mesti ingat satu masa dulu Sharifah Shahira dan Sakinah pernah hamil serentak. Begitu juga kesnya dengan kedua-dua isteri Ashraf Muslim.

Sebenarnya, mungkin ramai yang menganggapnya sebagai kebetulan. Tapi tahukah anda bahawa kajian menunjukkan bahawa aura kehamilan ini boleh ‘berjangkit’?
Benarkah Aura Kehamilan Boleh ‘Berjangkit’?
Dalam sebuah kajian yang dilaporkan oleh sebuah jurnal pada tahun 2014 menerusi American Sociological Association,  aura kehamilan yang dimiliki oleh seseorang wanita mengandung boleh mempengaruhi rakan-rakan terdekat mereka untuk turut hamil!

Bahkan, sebuah lagi penyelidikan mendapati bahawa ‘risiko’ seseorang wanita untuk hamil akan meningkat apabila lebih ramai rakan mereka yang mengandung dan melahirkan anak dalam tempoh 3 tahun terkini.

Apapun, perlu dijelaskan di sini bahawa aura tersebut hanya ‘merebak’ dan ‘berjangkit’ melalui cara psikologi, dan bukanlah secara proses biologi. Maksudnya, kehamilan kawan-kawan terdekat akan mempengaruhi keinginan seseorang wanita untuk turut memiliki zuriat sendiri, walaupun sebelum itu mereka mungkin tidak terfikir untuk menimang cahaya mata dalam masa terdekat.

3 Sebab ‘Kehamilan’ Boleh Menular
Menurut kajian pada tahun 2014 tersebut, ada 3 teori mengapa seseorang wanita boleh merasakan sedemikian.
Pembelajaran Sosial: Wanita lebih cenderung untuk merasakan pengalaman menjadi ibu apabila melihat ramai rakan mereka berjaya menempuhinya dengan sukses. Kalau dulu rasa macam leceh, gementar  atau tak ada rasa apa-apa langsung, kini mungkin lebih teruja bila melihat bayi dan anak-anak rakan dengan keletah yang comel dan melucukan.
Pengaruh Sosial: Wanita berasa ‘takut’ untuk ketinggalan apabila melihat ramai rakan mereka telah memiliki zuriat masing-masing. Kadang-kadang bila asyik ditanya pun, rasa stres juga.
Berkongsi Kos: Daripada sudut logistik, mungkin ada yang berasa lebih bersedia apabila rakan mereka memberi tips penjimatan dan mahu berkongsi kos tertentu seperti penjagaan anak. Bila dulu terasa beban, bila nampak kawan-kawan semua okey, barulah mula nampak jalan dan lebih terbuka hati.
Foto Kredit: parents.com
Apapun, Jangan Percaya Mitos!
Jadi sekarang anda tahu bahawa anda mengandung pada tempoh yang hampir sama atau selepas ‘turn’ kawan tu bukannya sebab pergi melaga perut dengannya.
Tapi ia sebenarnya dipengaruhi oleh psikologi dan keinginan anda apabila melihat kehamilan dan bayi yang comel. Biasalah, bila tengok orang ada baby, kita pun asyik teringat bau bayi dan perasaan untuk ada bayi sendiri akan mula membuak-buak!
Sekalipun fakta kajian tersebut berdasarkan data, sebagai umat Islam kita juga wajib percaya bahawa ini semua REZEKI yang dikurniakan Allah. Memang tak pernah salah masa dan alamat.
Pernahkah anda melalui pengalaman mengandung serentak bersama kawan rapat, kakak ipar, atau saudara-mara? Tentu menarik kan? Jom kongsikannya dengan kami di ruangan komen.


Kajian Buktikan Lelaki Rajin Buat Kerja Rumah Ada Akal Yang Lebih Bijak

Perhatian untuk kaum wanita semua, jika pasangan anda merupakan seorang yang rajin buat kerja rumah ini bermakna mereka tergolong dalam kalangan orang yang mempunyai EQ yang tinggi! Menurut kajian, lelaki yang cenderung membantu pasangan dengan hal-hal di rumah akan menjadi lebih sihat dan bahagia!
KAJIAN: LELAKI RAJIN BUAT KERJA RUMAH LEBIH BIJAK

Menurut kajian oleh Dr. Huang Wei Li daripada Taiwan, lelaki yang rajin melakukan kerja rumah akan mendapat 3 manfaat ini, iaitu tinggi EQ, badan yang sihat serta kehidupan yang lebih baik.
Manfaat ini dapat dilihat melalui kecekapan mereka dalam menyelesaikan tugas. Apabila mereka pulang dari kerja dan terus membantu dengan kerja rumah, ini bermakna mereka hebat untuk mengaturkan masa untuk tugas yang berbeza dan menyelesaikannya.

Tambah lagi, lelaki yang rajin mengemas rumah tahu bagaimana untuk meredakan tekanan dan mengelakkan dari menggunakan emosi dalam apa-apa keadaan. Mereka juga mempunyai kehidupan yang baik kerana banyak meluangkan masa di rumah bersama keluarga.

Dr. Huang juga menerangkan bahawa membasuh pakaian, membersihkan lantai, menyediakan hidangan merupakan semua bentuk latihan dan sangat baik untuk dilakukan terutama selepas makan malam.
Antara kelebihan lelaki membantu isteri membuat kerja rumah adalah:
1. Mereka lebih empati terhadap pasangan dan keluarga mereka yang akan memberi manfaat dalam jangka masa panjang. Hal ini dapat membantu membina hubungan yang berpanjangan dan bahagia.
2. Suami yang tidak keberatan berkongsi kerja rumah dengan pasangan menjadi semakin bijak mengawal emosi.
3. Menjaga rumah dengan adil dan mempunyai gaya hidup sihat kerana mereka banyak menghabiskan masa di rumah berbanding luar.
*Jadi, suami anda rajin buat kerja rumah tak?
Sumber : Goodtimes


Kajian Di Malaysia Mendapati Wanita Duduk Lebih Lama Di Meja Mereka Berbanding Lelaki

Bahagian kedua kaji selidik syarikat nutrisi global Herbalife menunjukkan 90% daripada wanita di Malaysia menghabiskan masa lebih daripada enam jam di meja mereka, berbanding dengan lelaki hanya 80%.
“Kajian ini menunjukkan bahawa pekerja-pekerja di Malaysia mengabaikan senaman disebabkan komitmen kerja,” ujar Sridhar Rajagopalan, pengurus besar Herbalife Malaysia dan Singapura. “Sebagai syarikat nutrisi global, kami ingin membantu orang ramai untuk mengambil langkah terhadap menjalani kesihatan yang lebih sihat, aktif, dan mengurangkan risiko obesiti”

Di samping itu, 52% wanita berkata mereka mengambil makan tengah hari di meja dua kali seminggu berbanding lelaki cuma 45%. Kaji selidik ini mendapati bahawa 57% wanita berasa sukar untuk mereka kekal aktif di tempat kerja berbanding 50% lelaki.

Kaji selidik ini dijalankan untuk lebih memahami gaya hidup pekerja sepenuh masa di rantau Asia Pasifik, di mana 500 daripada 5,500 responden adalah rakyat Malaysia.

1Kaji Selidik Herbalife telah dijalankan pada bulan Mac 2016, dengan 5,500 responden berumur 18 tahun ke atas, daripada negara Australia, Hong Kong, India, Indonesia, Malaysia, Philippines, Singapore, South Korea, Taiwan, Thailand and Vietnam.
Mengenai Herbalife
Herbalife merupakan syarikat nutrisi global yang telah merubah kehidupan orang ramai dengan produk-produk hebat sejak tahun 1980.


Kak Ros Kahwin, Melahirkan Dan Menyusukan Anak? Ini Sebab Ibubapa Wajib Pantau Anak Tengok Youtube

Anak ketagih gajet pun dah mula merisaukan kita, inikan pula apabila anak ketagih gajet dan ketagih untuk menonton video di Youtube. Risau juga apa yang selalu ditengoknya kerana seperti yang kita tahu, banyak video-video di Youtube ini mungkin akan memberikan pengaruh yang buruk kepada anak-anak jika tidak dapat dikawal. Bahaya tu!
BAHAYA ANAK ANAK TENGOK YOUTUBE TANPA KAWALAN
Mulai hari ini aku haramkan anak anak aku tonton youtube. Lepas raya ni dah dua kali aku dapat detect anak aku tengok benda pelik yang tak sepatut dilihat pada usia kanak kanak. Ada manusia tak guna di luar sana yang mengambil kesempatan.Aku tak pasti apa matlamat mereka.Nak bagi view mencecah ribuan atau memang ada agenda merosakkan pemikiran budak budak.

www.facebook.com/photo.php
Bahaya youtube bila ruang search dah jadi autosearch dan autoplay. Kita sangka budak budak tengah tengok upin ipin tapi mereka dah dibawa ke channel lain.Benda ni dah berlaku masa Frozen tengah top. Sekarang upin ipin dan boboiboy pulak. Cuti raya dulu aku kesan anak aku perempuan tengah tengok video budak budak lelaki bersunat.Budak budak yang naif bukan tahu apa apa. Aku mengamuk dan bagi last warning. Hari ini pula tengok kak ros tengah beranak. Hangin betul aku.

www.facebook.com/photo.php

www.facebook.com/photo.php
www.facebook.com/photo.php
BILA ‘AUTOPLAY’, RUPA-RUPANYA…
Bila autoplay..walaupun budak budak taip upin ipin..video akan ditayang berterusan jadi channel yang banyak view akan turut masuk dalam waitng list. Budak budak ni akan klik sahaja dan algorithma youtube akan bawak banyak lagi video video dari channel lain yang makin deep. Nak kata apa yang ditaip tu keluar sebab history..aku jarang guna phone tu bukak youtube. Karang kata aku yang selalu tengok benda pelik pulak.
www.facebook.com/photo.php
Ada channel yang jahat ni dari negara seberang..mungkin ini salah satu agenda jahat sebab upin ipin ni terkenal sampai ke sana.Benda ni jadi top dekat list sebab jumlah view dan populariti video tersebut.Aku lampirkan gambar kat bawah dan korang nilai sendiri.
IBUBAPA KENA ‘ALERT’
http://www.oydad.com/
Jadi aku harap parent kena aware dengan benda benda macam ni.Budak budak tak salah dan depa tak tahu apa apa.Cuma yang kita risau akibat terdedah kepada benda benda pelik nanti mereka akan pergi ke fasa ‘mencuba’ pulak. Ngeri beb.So aku kena buat decision yang bersifat kuno dan konservatif serta anti establishment…no more Youtube for kids.Mungkin kena cari alternatif macam kindle.Nak block pun depa letak tajuk yang kita tak sangka.
*Mohon sebarkan supaya ibubapa aware dan jenguk jenguk bila tengok anak anak syok layan youtube tu.
Sumber: Cikgu Zahran


Kaki Gamers Pasti ‘GILA’ Bila Ada Vivo V5s. Kenapa? Klik Sini..

Gamer! Take Note! Ini yang anda perlu tahu mengenai Vivo V5s! Memiliki ciri-ciri yang lengkap sebagai peranti gaming anda. Rugi gila kalau anda tak dapatkan Vivo V5s yang sememangnya AWESOME ni! Okay la dekat sini admin nak kongsikan sikit mengenai ciri-ciri hebat Vivo V5s ni dan kenapa anda patut NANGIS kalau tak dapatkan smartphone DUO~Fungsi ni.
SPESIFIKASI TERBAIK BUAT ANDA RASA TERUJA BILA MENGGUNAKAN VIVO V5S!

Didatangkan dengan skrin 5.5 inci dengan display HD dan processor octa-core MT6750 (1.5 GHz) memang anda akan puas hati sebab tiada lagi masalah LACK & LOADING masa main game. Semuanya smooth dengan fun touch 3.0 operating system tau? Bukan itu sahaja, paparan skrin Vivo V5s pulak memang sangat sharp dan admin sendiri melting dengan Vivo V5s ni! Nampak tak betapa superbnya Vivo V5s especially untuk gamer, anda main game apa pun kualiti paparan imej TIP TOP habis!

Mesti ramai yang nak tahu berapa RAM smartphone ni? Internal storage banyak mana? Kalau nak upgrade storage kapasiti tu boleh sampai berapa? Chill & Relax okay! Vivo V5s ni didatangkan dengan 4GB RAM tau.. Tambahan pulak internal storage bukan main besar…64GB kot! Masih tak cukup? Jangan risau! Boleh upgrade sampai 256 GB untuk micro SD card! Lepas ni boleh la anda download semua favourite game anda dan simpan. HEBATKAN!

BATERI 3000 mAH! TAHAN LAMA ! GAMING SATU HARI! ❤

Bestkan Vivo V5s ni? Bukan sekadar skrin display HD tapi bateri pun POWER dan semestinya tahan lama. Jadi bersesuaian sangat la bagi anda yang suka travel tapi nak enjoy game all the way perjalanan tu. Bagi yang dah kawin boleh guna Vivo V5s ni untuk main game dengan anak anda okay! Sebabnya Vivo V5s ni mesra pengguna. Lepas ni jadi geng lah korang dengan anak-anak nampaknya!
SOUND SYSTEM LETOP! BUNYI REAL! VIVO V5S PENGALAMAN GAMING YANG NYATA!
Pengalaman gaming yang unggul dengan cystal-clear 24-bit high def audio system. Confirm layan!
Dengan sistem bunyi beresolusi tinggi cystal-clear 24-bit high def audio sistem anda pasti merasai gaming experienced sebenar. Ye la! Bagi gamer bunyi mainkan peranan penting untuk bagi feel yang sebenarkan? So dengan adanya Vivo V5s pasti Dunia gaming anda lebih DEBOMB!
Selain tu, Vivo V5s merupakan pakar selfie tau? Sebab tu la admin kata Vivo V5s ni telefon pintar duo fungsi sebab Vivo V5s ni dilengkapi dengan kamera hadapan 20 Mp IMX376 yang menjanjikan gambar selfie yang cantik dan cun lah katakan. Anda bukan sahaja boleh main game tapi boleh ambil selfie dan gambar macam PRO-photographer dengan Vivo V5s.
Jadi kena la dapatkan Vivo V5s sekarang jugak okay? Sebab semua ada dalam satu smartphone. Untungkan? Jom Grab Vivo V5s sekarang!


Doktor Pesan Ibu Hamil Jangan Ambil Ringan Jika Kaki Sebelah Bengkak, Sakit & Lenguh

Salah satu keadaan yang akan dialami oleh wanita hamil adalah masalah kaki bengkak. Keberatan kandungan di dalam perut adalah salah satu punca yang menyebabkan kaki anda bengkak. Namun, pernah tak anda mengalami atau mendengar kes ibu hamil atau dalam pantang mengalami bengkak pada sebelah kaki sahaja? Penting untuk anda ambil berat tentang isu ini kerana ia bukannya sakit yang biasa.
Seperti apa yang dikongsikan oleh doktor ini dimana beliau pernah berhadapan dengan kes ibu hamil mengalami bengkak kaki sebelah dan meragut nyawa. Hal ini kerana berlaku masalah darah beku dalam kalangan ibu hamil yang tidak diketahui secara meluas.

IBU HAMIL DAN BERPANTANG JANGAN AMBIL RINGAN GEJALA LENGUH KAKI DAN BENGKAK SEBELAH

Menyaksikan kematian seorang ibu adalah saat yang paling mendukacitakan kepada kami kerana kematian seorang ibu bermaksud hilangnya seorang ibu kepada anak-anaknya dan terpisahnya sepasang suami isteri buat selama-lamanya. Ibu-ibu ini pula masih muda, berkerjaya dan masih produktif. Kadar kematian ibu adalah petunjuk kepada kualiti perkhidmatan kesihatan keseluruhannya. Saya berkongsi satu kematian ibu yang pernah berlaku agar cerita ini dapat dijadikan pengajaran.

Seorang ibu, Puan M berusia 32 tahun melahirkan anak kedua secara normal di hospital. Semasa hamil tidak ada masalah dan proses kelahiran pun berjalan dengan baik. Pada hari ke 4 selepas bersalin beliau mula mengalami lenguh-lenguh di sebelah kaki kiri. Walau bagaimanapun Puan M masih boleh berjalan serta menguruskan diri dan menganggap ianya perkara kecil.

Tidak ada gejala-gejala lain yang serius. Pada malam hari ke 6, Puan M mula mengalami sakit dada dan malam itu tidurnya tidak nyenyak, beliau cuba melegakan sakit dengan menggosok dadanya dengan minyak angin. Besok paginya beliau memandikan anak kecil.Semasa memandikan anak kecilnya, Puan M tiba-tiba merasa pening dan terus pengsan. Suami menjadi panik dan menalipon hospital.
PERNAFASAN SUDAH TERHENTI DAN JANTUNG TAK BERDENYUT!

Melihat keadaan Puan M yang semakin serius, suaminya mengambil keputusan untuk membawa sendiri Puan M ke hospital tetapi di tengah jalan, Puan M kelihatan seperti nazak, kemudian tidak bernafas. Suami Puan M mengambil keputusan untuk singgah ke sebuah klinik kesihatan berdekatan dan doktor yang bertugas memberi rawatan kecemasan. Ketika itu pernafasan Puan M sudah berhenti dan jantung sudah tidak berdenyut. Doktor melakukan CPR dan memasukkan tiub ke dalam saluran pernafasan. Puan M kemudian dibawa ke hospital besar dan pakar kecemasan meneruskan CPR.
Pakar dan pasukannya berjaya mengembalikan denyutan jantung serta tekanan darah Puan M. Ujian CTPA dapat dilakukan dan mendapati Puan M mengalami “massive pulmonary embolism” yakni banyak saluran darah di paru-parunya dipenuhi dengan darah beku. Walaupun dirawat oleh ramai doktor pakar yang berpengalaman, Puan M tidak dapat diselamatkan dan meninggal dunia pada hari ke-3 di hospital.
ALIRAH DARAH WANITA HAMIL MUDAH MEMBEKU

Salah satu perubahan fisiologi yang berlaku ke atas wanita hamil adalah aliran darah yang lebih mudah membeku. Ini adalah adaptasi yang penting untuk mengurangkan pendarahan semasa bersalin dan keadaan ini berterusan walaupun selepas melahirkan anak terutama pada minggu pertama. Faktor ini juga meningkatkan risiko terjadinya darah beku di dalam saluran darah kaki yang dikenali sebagai DVT (“Deep Vein Thrombosis”). Selalunya berlaku di salah satu kaki terutamanya betis.
DVT yang tidak dikesan dan dirawat boleh menyebabkan darah beku itu terlepas dan memasuki saluran darah paru-paru. Jika darah beku ini banyak dan menyumbat saluran darah paru-paru, ia boleh menyebabkan kegagalan jantung kanan dan mengurangkan darah kembali ke jantung kiri. Akibatnya bekalan darah ke organ-organ  yang penting seperti otak dan jantung akan terjejas dan pesakit boleh meninggal pada kadar yang cepat. Di antara risiko tambahan yang menyebabkan berlakunya DVT ini adalah kurang pergerakan, kekeringan akibat tidak mengambil air yang mencukupi, mempunyai sejarah darah beku pada masa lalu, pembedahan, menghidap penyakit Thrombophilia dan lain-lain. Kadangkala DVT berlaku secara senyap.
JANGAN AMBIL RINGAN BILA SAKIT SEBELAH KAKI

Pengajaran daripada kes kematian Puan M yang trajis ini adalah jangan mengambil ringan masalah LENGUH dan SAKIT SEBELAH KAKI (SAKIT BETIS) samada semasa hamil ataupun selepas melahirkan anak (terutama minggu pertama selepas bersalin). Jika anda mengalami gejala ini ataupun mendapati sebelah kaki membengkak, kemerahan dan sakit apabila dipicit, sila maklumkan petugas perubatan ataupun pergi berjumpa dengan doktor dengan segera.
Lebih serius lagi jika gejala sebelah kaki itu diikuti dengan SAKIT DADA dan JANTUNG BERDEBAR, pada saat ini berkemungkinan Pulmonary Embolism sudah berlaku. Jika DVT dapat dikesan pada peringkat awal, ianya boleh diubati dan Pulmonary Embolism dapat dicegah. Puan M mungkin dapat diselamatkan jika beliau dibawa berjumpa dengan doktor semasa mengalami lenguh sebelah kaki, 2 hari sebelum mengalami sakit dada dan pengsan. Malangnya darah beku yang banyak sudah pergi ke paru-paru Puan M dan pada ketika itu jantung dan paru-parunya sudah gagal berfungsi. Semoga tragedi ini tidak berulang kepada ibu2 yang lain. Pulmonary embolism adalah penyebab kematian ibu yang ketiga paling utama di Malaysia.
Sumber : DDr Rushdan Noor, Pakar Perunding Kanan O&G


Kaki Kanak-Kanak 3 Tahun Tersepit Eskalator, Tahan Sakit Hampir Sejam

Terbaharu, seorang kanak-kanak lelaki terpaksa menahan kesakitan hampir sejam, apabila kaki kanannya tersepit dalam eskalator di sebuah pusat beli-belah di Putrajaya. Bahaya!
Baca juga: Ayah Beli 5 Kipas, Jadi ‘Penyelamat’ Anak & Murid-Murid Panas Dalam Kelas Di Sekolah

KAKI TERSEPIT DALAM ESKALATOR HAMPIR SEJAM

Dalam kejadian kira-kira 1.30 tengah hari itu, mangsa berusia tiga tahun itu dikatakan menuruni eskalator dari tingkat dua bersama ibu bapanya, sebelum kaki kanannya tiba-tiba masuk dan tersepit di bahagian tepi eskalator.

Pengarah Jabatan Bomba dan Penyelamat Selangor, Norazam Khamis berkata, tujuh anggota dari Balai Bomba dan Penyelamat Cyberjaya dikejarkan ke tempat kejadian selepas menerima panggilan kecemasan pada 1.48 tengah hari.

“Kaki mangsa berjaya dikeluarkan kira-kira setengah jam kemudian dan mangsa dibawa ke Hospital Serdang untuk rawatan lanjut,” katanya menurut laporan Bernama.

Memetik laporan Bernama juga, seorang saksi yang hanya dikenali sebagai Nurul berkata, dia terdengar jeritan sebelum melihat kaki seorang kanak-kanak tersepit dalam eskalator itu.
“Keadaan memang panik, nasib baik ada yang segera menekan butang kecemasan bagi menghentikan eskalator itu. Kanak-kanak itu menangis hampir sejam sebelum pihak bomba datang mengeluarkan kakinya yang tersepit,” katanya.
Sumber: BERNAMA


Selain Cirit Birit, Rupa-Rupanya Air Garam ORS Juga Boleh Rawat Kaki ‘Cramp’

Setiap kali cirit-birit atau muntah-muntah, mesti akan ke farmasi untuk dapatkan air garam. Selain merawat cirit-birit dan muntah-muntah, air garam juga mampu rawat dan elakkan kekejangan otot ketika bersenam. Jadi, ini penjelasan doktor tentang kebaikan air garam untuk rawat kekejangan.
AIR GARAM

Ramai yang menggunakan air garam ini untuk masalah cirit-birit dan muntah-muntah. Tetapi anda juga boleh menggunakannya untuk masalah kaki kejang(Kaki cramp). Secara spesifiknya ia digunakan untuk masalah Kaki cramp yang berlaku SELEPAS atau SEMASA MELAKUKAN SENAMAN.
CRAMP BOLEH BERLAKU JIKA PENGAMBILAN AIR KOSONG YANG BANYAK

Seseorang yang melakukan senaman mempunyai kemungkinan untuk berlakunya cramp terutamanya jika dia mengambil air kosong dengan jumlah yang banyak pada ketika itu.

Ini disebabkan ketika bersenam, badan kita berpeluh dan ia mengeluarkan garam-garam dan air daripada badan kita. Apabila kita mengambil air kosong terutamanya air RO(reverse osmosis) yang tidak mempunyai elektrolit di dalamnya, ia akan menyebabkan darah kita menjadi kurang pekat. Bermaksud kepekatan elektrolit di dalam badan kita menjadi kurang.
Ini akan sedikit sebanyak mengganggu fungsi otot yang boleh berakhir dengan kejang otot. Selalunya orang yang kejang otot selepas bersenam, susah sedikit akan hilang kejangnya berbanding orang yang kejang otot disebabkan salah posisi badan.
MINUMAN AIR GARAM BOLEH KEMBALIKAN KEPEKATAN ELEKTROLIT DALAM DARAH

Tetapi jika anda memberinya minuman ORS ini, ia akan mengembalikan kepekatan elektrolit di dalam darah dan mengelakkan perkara tersebut daripada berlaku.
Jadi setelah senam, elakkan daripada minuman air kosong yang terlalu banyak. Disyorkan minum air mineral kerana air mineral mengandungi sedikit sebanyak elektrolit. Jika kejang berlaku, boleh cuba minum ORS ini untuk membetulkan semula elektrolit dalam badan. Kalau tiada ORS, minum minuman yang berelektrolit pun tak mengapa.
Sumber: The Diagnosa


Kaki Kumpul Hati Beri Senyuman Sempena Aidilfitri

Syarikat pengeluar minyak dan gas yang semakin menempa nama di Malaysia, Petron, terus memberikan perkhidmatan yang terbaik buat pengguna setia mereka.
Selepas lebih sepuluh tahun berada di pasaran minyak Malaysia, Petron terus komited dengan visinya untuk menjadi pembekal terkemuka dalam memberikan penyelesaian untuk pelanggan dalam sektor minyak dan perniagaan yang berkaitan.

Bersempena dengan kedatangan hari raya Aidilfitri tahun ini, Petron tidak terlepas dari membawakan iklan raya pendek yang pastinya menyentuh hati para pengguna setia mereka.

Kaki Kumpul Hati
Iklan raya bertajuk Kaki Kumpul Hati ini mengisahkan tentang RON yang suka mengumpul baucar dan mata ganjaran melalui aplikasi Petron Miles.

Sewaktu menebus mata ganjaran di stesen minyak Petron, RON bertemu dengan kenalan zaman kanak-kanaknya iaitu Putri Elisya Tasnim (P.E.T) yang bekerja sebagai juruwang, dan cinta mereka mula berputik.
Namun, tabiat lama RON yang sering membuat catatan rahsia di dalam buku ‘555’ semakin menjengkelkan Putri.
Akhirnya, RON terpaksa berterus terang kepada Putri bahawa semua baucar percuma dan hadiah yang ditebus melalui mata ganjaran Petron adalah untuk membantu keluarga yang kurang bernasib baik.
Walaupun RON sendiri tidak berjaya menamatkan pelajarannya di Jerman dan pulang menjaga ladang kelapa sawit bersama ibunya, ini tidak bermakna RON tidak boleh membantu orang lain untuk berjaya.
Mesej yang ingin sampaikan melalui iklan raya Petron ini ialah walau sekecil mana rezeki yang dikongsi, ianya mampu memberi impak yang besar terhadap seseorang.
Pelan setia pelanggan Petron melalui aplikasi Petron Malaysia
Petron bertekad untuk mengukuhkan lagi kumpulan pengguna setia mereka serta fokus  kepada penggunaan aplikasi setia pelanggan melalui pemberian  insentif yang lebih menarik.
Oleh itu, melalui kempen setia pelanggan Kad Petron Miles dan aplikasi Petron Malaysia, pelanggan setia Petron dapat menikmati lebih manfaat daripada penjimatan wang dan petrol apabila mengepam di stesen minyak tersebut.
Terdapat pelbagai baucar dan promosi dari rakan perniagaan yang boleh ditebus oleh pelanggan.
Kad Petron Miles membolehkan pengguna mengumpul mata tanpa had di lebih 750 stesen Petron seluruh Malaysia dan mata terkumpul mereka boleh disemak dengan mudah melalui aplikasi Petron Malaysia.
Dengan setiap satu liter isian minyak di Petron, pengguna akan mendapat dua mata ‘Duit Minyak’ yang mana mata tersebut akan membolehkan mereka menebus petrol dengan kadar harga RM5, RM20 dan RM45.
Mata terkumpul ini juga boleh digunakan untuk menebus minyak masak dan beras di kedai-kedai runcit yang terdapat di stesen minyak Petron sempena sambutan Aidilfitri tahun ini.
Keselesaan pengguna jadi keutamaan
Bertepatan dengan misi utama Petron sebagai penyedia penyelesaian utama kepada pelanggan, Petron telah siapsedia dengan pelbagai kemudahan untuk memastikan keselesaan pelanggan di setiap stesen mereka sempena musim perayaan ini.
Di bawah kempen ‘Tandas Kita Bersih’, pengusaha stesen minyak serta kakitangannya juga memastikan tandas dan surau sentiasa bersih, berfungsi, dan kering sepanjang masa.
Usaha ini sememangnya dapat menambat hati para pengguna lebuhraya dan menjadi sebab utama mengapa orang ramai memilih untuk menjadi pelanggan setia syarikat petrol itu.
Menyedari akan hal ini, Petron bakal menambah baik kemudahan sedia ada di stesen minyak mereka seperti kedai runcit yang menjual pelbagai jenis barangan, kafe, kemudahan mencuci kereta, surau, tempat letak kereta dan pelbagai kemudahan lain.
Perjalanan pulang ke kampung halaman kini lebih mudah dengan kehadiran stesen minyak Petron yang pastinya memberikan kemudahan buat semua.
Layari laman sesawang Petron Miles untuk muat turun aplikasi Petron Malaysia. Ikuti arahan untuk mendaftar dan mengumpulkan mata ganjaran bagi menebus hadiah serta baucar menarik seperti RON dalam iklan Raya Petron.
Untuk maklumat lanjut, layari laman sesawang rasmi atau kunjungi Facebook, Twitter, Instagram dan TikTok Petron Malaysia sekarang.
Tonton versi penuh iklan raya Petron di bawah.


Kaki Travel, Wiyo Malaysia Tawar Harga Istimewa Untuk Modem 4G Mereka. Dapatkan Segera Untuk Travel Nanti!

Si kaki travel, ini masanya untuk anda dapatkan modem WiFi bagi memudahkan perjalanan anda kelak. Mesti anda nak sentiasa berhubung dengan orang tersayang dan bersosial di Facebook setiap masa kan? Jika sesat, sambungan internet juga bakal menjadi penyelamat! Haa, ini kami ada berita gembira buat anda!
Wiyo Malaysia buat tawaran harga istimewa!

Wiyo Malaysia ada mengadakan Ramadhan Flash Sales 2017 sehingga 17 Julai depan! Cepat tempah modem  4G anda bagi menikmati harga istimewa RM12/sehari ketika melancong di Jepun, Korea dan Taiwan!
Jika anda tidak merancang untuk melancong dalam masa terdekat, jangan risau kerana Wiyo Malaysia menetapkan tarikh melancong untuk anda nikmati tawaran ini antara 1 September hingga 31 Disember 2017! Sempat lah sekiranya anda nak plan bercuti hujung tahun dengan keluarga dan rakan sekerja kan?

Macam mana nak dapatkan harga istimewa itu?

Kalau anda belum pernah menggunakan servis Wiyo Malaysia, kami sertakan sekali gambar rajah di atas cara menempah untuk memudahkan anda. Senang je!
Tetapi, sebelum itu, masukkan promo code di bawah ketika menempah di laman web Wiyo Malaysia!
Ramadhanflash17
Sekarang, anda boleh nikmati perkhidmatan internet terbaik sepanjang percutian anda!
Bukan calang-calang, Elfira Loy pun guna modem 4G Wiyo ketika melancong baru-baru ini!

Just landed , yehaaaaa !
I had great time in Korea , short trip but def one of the best trip ? . Thanks@keanlim71 & @hubertwhoi for the great time!
And of course thanks @wiyomy for the fast & smooth connection while i’m in korea . Never tried other but just wiyomy because its so easy & convenient !
Pada sesiapa yang nak travel raya ni
Stay tuned for #wiyo upcoming Raya promotion ?

Apa tunggu lagi? Cepat tempah modem Wiyo anda segera untuk kemudahan ketika melancong nanti! Nak tahu lebih maklumat dan promosi terkini daripada mereka, layari laman web Wiyo Malaysia dan follow Facebook Wiyo Malaysia.
Selamat melancong!


Kakitangan Perubatan Cuai, Kepala Bayi Dipenggal & Ditinggalkan Dalam Rahim Ibu

Seorang ibu terpaksa menanggung detik trauma dalam hidup apabila seorang kakitangan perubatan cuai dalam melakukan kerjanya dan menyebabkan kepala bayinya terpenggal sebelum ditinggalkan di dalam rahimnya.
Kejadian ini berlaku di sebuah perkampungan di wilayah Sindh., Pakistan. Wanita berusia 32 tahun itu pada mulanya pergi ke sebuah perubatan di kawasan tempat tinggalnya.

Baca juga: [VIDEO] “Kesian Dekat Anak-Anak…” Dah 34 Tahun Kahwin Baru Tahu Rupanya Tak Sah
KAKITANGAN PERUBATAN CUAI, KEPALA BAYI DIPENGGAL & DITINGGALKAN

Menurut ketua unit ginekologi Universiti Perubatan dan Kesihatan Liaquat (LUMHS), Profesor Raheel Sikander, kecuaian itu disebabkan tiada doktor sakit puan, kakitangan tidak berpengalaman itu telah menyebabkan dia berdepan dengan trauma, lapor NDTV.

Jelas Raheel, kakitangan tersebut terpenggal kepala bayi berkenaan di dalam rahim wanita itu dan tidak mengeluarkannya. Ketika pesakit tersebut berdepan dengan situasi kritikal, dia dikejarkan ke sebuah hospital terdekat di bandar Mithi, di mana tiada kemudahan untuk merawatnya.

Mereka kemudian bergegas ke LUMHS, di mana keseluruhan mayat bayi berkenaan dibawa keluar dari rahim wanita itu. Tindakan pantas tersebut dapat menyelamatkan pesakit itu.
Susulan insiden itu, Ketua Pengarah Perkhidmatan Kesihatan Sindh, Dr. Juman Bahoto telah mengarahkan siasatan dijalankan bagi kes tersebut.
Jawatankuasa siasatan akan mengenal pasti kejadian sebenar terutamanya situasi ketiadaan pakar ginekologi dan kakitangan wanita di RHC tersebut.
Sumber: NDTV


Kalau Akaun Bank Tiba-Tiba Kena Hack Dengan Scammer, Boleh Aktifkan Fungsi Ini

Setiap hari pasti ada sahaja cerita di internet mengenai akaun bank digodam oleh scammer. Itu sudah tentunya merisaukan orang ramai kerana takut duit yang disimpan untuk kegunaaan masa depan lesap dihilangkan oleh orang tidak bertanggungjawab.
Bagi yang menggunakan akaun Maybank, anda boleh menggunakan fungsi baharu yang diperkenalkan oleh Maybank iaitu Kill Switch. Anda boleh mengaktifkan fungsi Kill Switch ini sekiranya akaun anda digodam oleh scammer atau ada transaksi yang mencurigakan.

Baca juga: Cara Tukar Kad Debit CIMB Secara Online, Tak Payah Beratur!
KALAU AKAUN BANK TIBA-TIBA KENA HACK DENGAN SCAMMER, BOLEH AKTIFKAN FUNGSI INI
Cara-caranya:

1. Buka aplikasi MAE, pilih more di bahagian bawah kanan dan klik Kill Switch.

2. Pilih Deactivate M2U Access.

3. Baca terma dan klik Deactivate Now.

Settle! Boleh cuba sekiranya akaun anda digodam oleh scammer. Bahaya!
Sumber: Facebook Hasnul Azhar Hasan


Kalau Anak Alami 7 Jenis Penyakit Berjangkit Ini, Mak Ayah Boleh Minta Cuti 5 Hari

Berikutan pelbagai jenis kes jangkitan penyakit yang sering melanda negara, bukan sahaja orang dewasa yang terdedah dengan penyakit ini malah paling merisaukan adalah kanak-kanak. Apabila jatuh sakit, kanak-kanak memerlukan bantuan dari segi penjagaan dari ibu bapa tetapi apa yang merisaukan adalah ibu bapa tidak dapat cuti dari kerja.
Jangan risau lagi kerana berita baik untuk ibu bapa semua adalah anda kini boleh dapatkan cuti maksimum 5 hari untuk jaga anak-anak yang terkena penyakit berjangkit dan perlu dikuarantin!

Baca juga: Cara Buat Temujanji HIV Test Di Klinik Kerajaan Secara Online Guna MySejahtera, Laju!
7 JENIS PENYAKIT BERJANGKIT & PERLU KUARANTIN, MAK AYAH BOLEH MINTA CUTI 5 HARI
Berita baik untuk ibu bapa. Sekiranya anak anda perlu dikuarantin bagi penyakit berjangkit (seperti C-19) , anda boleh mendapatkan kemudahan cuti menjaga anak yang dikuarantin (maksima 5 hari).

Sebelum ini hanya ada 6 penyakit berjangkit yang tersenarai, tambahan “lain lain penyakit berjangkit” memberi lebih banyak kemudahan untuk ibu bapa yang bekerja.

Antara jenis penyakit yang disenaraikan adalah:
-HFMD
-Demam denggi
-Campak
-Chicken pox
-Diphteria
-Malaria
-Lain-lain penyakit yang mendapat kesahihan dari pegawai perubatan
Sangat penting untuk anda pastikan jenis penyakit berjangkit yang dialami mendapat pengesahan dari pegawai perubatan dahulu ya sebelum memohon cuti. Risau tak ‘diapproved’ nanti!
Sumber: JPA, Public Health


Kalau Anak Kurus & Tak Suka Makan, Boleh Bagi Minum Susu Kurma Ini

“Susahnya anak nak makan, kurus je badannya…”
Memang penat kalau anak jenis tak suka makan. Puas dipujuk tapi hanya dia mulut makan sudah kenyang. Ini menyebabkan berat badan mereka tidak bertambah dan boleh membantutkan pembesaran. Salah satu cara untuk meningkatkan dan menambah khasit dalam badan anak adalah dengan mengamalkan jus kurma ini. Kesemua bahan ini terlalu banyak khasiat, lebih-lebih lagi ianya adalah makanan sunnah.

Bahan-bahan
1) Segelas susu
2) Sesudu besar kismis (kalau nak guna kurma pun boleh, tp jgn campur kurma dan kismis) * rendam 2jam

3) Sesudu besar badam *rendam 6 jam atau semalaman.

4) Sesudu kecil madu.

Cara-caranya
1. Campurkan semua bahan dan kisar.

2. Setelah sebati boleh tapis untuk minum, tapi saya suka tak bertapis sebab dapat rasa crunchy badamnya.

3. Minum 2 kali sehari setiap hari. InsyaAllah

Sumber : Norliza Mohd Salleh


Kalau Anak Susah Tidur, Cuba ‘Rahsia’ Dikongsikan Pakar Ini. Menjadi!

“Alahai, semalam tak tidur, malam ni pun anak susah tidur. Hmm…”
Antara masalah sering dialami oleh ibu bapa di luar sana ialah masalah anak kecil sukar tidur malam. Ini kerana mereka merasakan tidur itu satu aktiviti yang merugikan dan membosankan. Pasti pelbagai cara dan petua sudah dicuba untuk memastikan anak-anak tidur pada waktu malam supaya ibu dan ayah mendapat rehat yang cukup.

Apa kata cuba satu ‘rahsia’ baharu untuk membantu anak tidur malam. Nak tahu apa? Jom baca…
Baca juga: “Ibu Hilang Sekejap Pun Anak Takut”- Pakar Kongsi Idea Permainan Yang Boleh Dicuba

KALAU ANAK SUSAH TIDUR, CUBA ‘RAHSIA’ INI. MENJADI!

Boleh cuba rendam anak dengan magnesium flakes dalam bath tub, kalau anak susah nak tidur malam. Magnesium, bantu untuk mudahkan tidur anak. Saya mula guna magnesium flakes untuk anak sejak dalam pantang.
Mandikan anak waktu petang, suka betul saya letak sikit magnesium flakes. Supaya malam nanti takde drama waktu nak tidur. Magnesium bantu untuk relax kan otot anak, bantu untuk tenangkan sistem saraf anak. Guna waktu malam sebelum tidur, sangat beri kesan baik untuk tidur anak lebih berkualiti.

Magnesium antara suplement transdermal yang paling selamat untuk anak-anak kecil. Lebih 100 proses biologi dalam tubuh badan anak perlukan magnesium. Kalau tak cukup magnesium, maknanya akan ada fungsi sistem badan yang akan terganggu.
Ramai sebenarnya anak-anak yang tak cukup kandungan magnesium dalam badan mereka. Dalam makanan, magnesium ada pada bayam, kacang, dark chocolate, pisang, tofu, dan sebagainya. Tapi anak kecil makan bukannya dalam kuantiti yang banyak kan.

Magnesium penting untuk:

Tidur anak yang baik
Perbaiki mood anak
Lebih fokus
Kuatkan tulang dan gigi
Berikan energy secukupnya untuk anak
Sihatkan otot dan saraf
Membantu penyerapan vitamin dan mineral lain
Tingkatkan imuniti badan anak

Korang boleh cuba untuk guna suplement magnesium untuk anak. Dalam bentuk kepingan, minyak atau lotion. Mana-mana yang mudahkan korang.
– Untuk kepingan, boleh masukkan sikit dalam bath tub, campur dengan air suam. Rendam setengah jam dalam tu. Untuk kita yang dewasa, boleh rendam kaki je kalau takde bath tub. Nikmat dia sampai boleh tertidur terus waktu tengah rendam tu.

– Untuk minyak, boleh sapu 1-3 titik setiap tapak kaki kiri atau kanan, ikut umur anak.

– Untuk lotion, boleh je sapu di mana-mana yang korang nak.

*Kalau nak beli boleh cari sahaja di Shopee. Senang je beli online.
Sumber: Facebook Mazliana Mazlan


Kalau Anak Tak Dapat Cukup Cahaya Matahari, Biasakan Beri Makan Cendawan

Siapa dekat sini suka bagi anak-anak makan cendawan? Tambah pula kalau cendawan goreng, memang berebut anak-anak makan sampai kena masak lagi. Bagi ibu bapa yang masih tidak tahu, cendawan sebenarnya kaya dengan vitamin D.
Jadi, kalau ibu-ibu terlalu sibuk sehingga tidak sempat untuk membawa anak keluar mendapatkan cahaya matahari, boleh la beri mereka makan cendawan seperti yang disyorkan oleh Dr Mazliana Mazlan.

Baca juga: Jangan Buang Biji Jambu Batu, Elok Untuk Anak Makan & Senang Nak Berak
KALAU ANAK TAK DAPAT CUKUP CAHAYA MATAHARI, BIASAKAN BERI CENDAWAN
Biasakan anak untuk makan cendawan kalau kita susah nak bawa anak keluar dapatkan cahaya matahari setiap hari. Dalam cendawan ada kandungan vitamin D.  Tak kisah lah apa jenis cendawan pun, memang ada kandungan vitamin D.

Terutama cendawan yang dijemur bawah cahaya matahari. Antara khasiat lain yang ada pada cendawan:
1. Tingkatkan metabolism anak untuk kekal bertenaga dan happy selalu sebab ada kandungan vitamin B12
2. Sumber zat besi yang tinggi untuk pembinaan sel darah baru anak
3. Kuatkan sistem imun anak, maka akan kurang risiko untuk tak sihat

4. Tinggi antioksida untuk melawan rasikal bebas dalam badan anak
5. Ada juga kandungan kalsium untuk kuatkan tulang anak
6. Tinggi selenium dan bagus untuk sistem pundi kencing anak

Banyak kan kebaikan yang anak boleh dapat dari cendawan je. Anak saya dulu, susah sangat nak makan cendawan. Diorang tak minat langsung. Tapi sebab saya wajibkan setiap minggu mesti ada masakan cendawan.
Tak kisah lah anak nak makan ke taknak. Saya buat jugak. Biar dia tengok saya tak putus asa buat masakan yang ada cendawan.

Bukan anak tak suka. Tapi anak belum suka. Semalam, pertama kali dengan rela hatinya anak-anak saya makan cendawan seketul, tak kisar hancur pun cendawan tu. Happy betul saya, sebab usaha selama ni dah membuahkan hasil.
Sumber: Facebook Mazliana Mazlan


Kalau Anak Tak Sihat, Jangan Bagi 3 Benda Ini. Boleh Tambah Kahak Rupanya…

Bila hidung tersumbat disebabkan selsema, si anak mesti tidak selesa dan mula meragam kerana tidak dapat tidur dengan lena. Pelbagai petua sudah dicuba oleh si ibu dan ayah tetap juga tidak menjadi kerana tiga benda ini masih diberikan kepada anak.
Sebenarnya, tiga benda di bawah ini perlu dielakkan ketika anak demam kerana ia boleh menyebabkan kahak lebih banyak sekali gus hidung tersumbat. Nak tahu apa? Ikuti perkongsian lanjut di bawah.

Baca juga: 8 Jenis Makanan Sesuai Untuk Pesakit Buah Pinggang Amalkan
KALAU ANAK TAK SIHAT, JANGAN BAGI 3 BENDA INI. BOLEH TAMBAH KAHAK RUPANYA

Saya perasan, bila anak ambil makanan yang tinggi dengan 3 bahan ni, kahak akan makin bertambah.

1. Makanan yang ada tepung gandum
2. Susu dan produk tenusu
3. Makanan atau minuman tinggi gula
Maka, cara saya kurangkan penghasilan kahak anak-anak, adalah dengan hentikan sekejap 3 bahan ramuan ini dalam makanan anak selagi mana anak tak sihat.

Tak lama pun, dah sembuh nanti dia mesti nak makan roti yang saya buat. Makanan apa yang perlu dibanyakkan, semestinya buah dan sayur. Tapi, perlu jugak perhatikan mana yang sesuai dengan anak kita, mana yang tak sesuai.
Ada anak makan tembikai, kahak makin banyak. Ada anak makan pisang, batuk makin teruk. Ada anak makan manggis, asma tak terkawal. Apa pun makanan walaupun real food, tak semestinya serasi dan sesuai untuk semua.

Yang pasti, segala jenis makanan ultra proses tinggi gula, MSG, pengawet, pewarna dan perasa tiruan, yang ini memang wajib saya jauhkan dari anak-anak terutama waktu mereka sakit.
Ini gambar kahak anak saya dengan hanya 3 kali sedutan. Nasal aspirator macam ni, saya suka guna kalau anak-anak batuk atau selsema.

Kalau ada anak kecil, kena standby nasal aspirator dekat rumah tau. Manual boleh, elektrik pun boleh, mana yang korang suka. Anak kecil, tak pandai nak bagitahu hidung mereka tersumbat, tak pandai nak keluarkan kahak melalui mulut dengan sendiri.
Tugas kita lah untuk bagi anak selesa tidur malam dengan kurangkan kahak mereka. Biarlah tak dengar bunyi kahak waktu bernafas pun. Saya akan cuba juga sedut setiap kali lepas anak mandi dan mesti akan keluar walaupun sedikit.
Sumber: Facebook Mazliana Mazlan


“Kalau Botol Air Hilang Bukan Setakat Adik Kena Marah, Ayah Pun Mungkin Hilang Nyawa”

Tidak kira zaman dahulu atau sekarang sememangnya kita sudah terbiasa dengan situasi apabila pulang sahaja dari sekolah, ibu kita akan pastikan kita membawa pulang kembali bekal makanan yang telah disediakan. Jika anda pernah tertinggal bekas makanan tersebut, maka ‘gelap lah’ hari anda dihujani dengan seribu satu pertanyaan dari si ibu.
Begitu juga dengan perkongsian ayah ini dimana perkongsiannya mendapat perkongsian lebih dari 20 ribu oleh rakan-rakan di laman Facebook. Dia berkongsikan kisah lucu apabila terpaksa patah balik ke sekolah gara-gara anaknya tertinggal botol air di sekolah. Apa yang melucukan adalah dia risau apabila perlu berhadapan dengan ‘amarah’ si isteri jika pulang ke rumah tanpa botol air anak ada di tangan.

“AYAH, BOTOL AIR TERTINGGAL…”

Pergi ambil anak kat sekolah tadi dah jam 6:30 dah pun. Sampai kat jaga, Asyraff naik motor aku. Baru nak gerak, dia cakap,

“Ayah. Beg duit adik tertinggal kat kelas. Ada duit RM8 lagi dalam tu untuk untuk belanja esok dan lusa.”
“Biar la beg duit tu. Esok pagi ayah pergi tengok.”
Aku malas nak masuk dalam sekolah dah. Jauh juga pagar ke kelas dia. Kami pun bergerak pulang. Baru sekejap bergerak, Asyraff cakap lagi,

“Botol air pun tertinggal ayah.”
“Sreeettttt!”
Terus aku brek emergency.
“Kenapa tak cakap? Duit hilang ayah boleh niatkan sedekah. Kalau botol air hilang, bukan setakat Adik kena marah. Ayah pun mungkin hilang nyawa. Tupperware ke dik?”
“Tak tahu jenama apa.”
BOTOL AIR IBARAT NYAWA, KALAU TIDAK ISTERI MENGAMUK

Ah, Tupperware ke, Tipuware. Kalau tinggal botol air kat sekolah boleh hilang nyawa woih. Yang kelakarnya, waktu anak aku masuk kelas, ada seorang lagi lelaki di temani anaknya baru keluar dari kelas darjah 3 tingkat atas. Dari jauh aku laung,
“Kenapa tu bang?”
“Tertinggal botol air cikgu!” Balasnya dari kejauhan.
“Tupperware ke?” Jerit aku lagi.
“Yaaaaa!”
“Kahkahkah.”
Kami gelak bersama. Laju dia gerak balik. Tak sempat nak ambil gambar bukti. Lewat balik pun boleh kena soal siasat juga weh. Bahaya main dengan kaum wanita ni. Seram.  Waktu keluar pintu sekolah, guard pula tegur,
“Tertinggal apa cikgu?”
“Nyawa.”
Senyum je guard dengar jawapan aku. Entah dia faham entah tidak. Lantakkan. Gitu je aku jawab lantas pecut balik rumah dengan penuh kelegaan.
DAPAT BANTUAN NETIZEN
Bukan itu sahaja, ramai dalam kalangan netizen yang juga merupakan pengguna laman Facebook turut membantu ayah ini mencari jenis botol yang betul tertinggal di sekolah tersebut. Ada juga yang berkongsikan pengalaman yang sama apabila bekas makanan yang berjenama ditinggalkan oleh si suami pula.

Sumber: Mohd Fadhli Salleh


Kalau Buat Jus Buah, Elak Letak Gula & Buang Kulit. Baru Lebih Khasiat!

Jus buah sudah tentunya menjadi pilihan ramai dan ramai beranggapan jus buah lebih bagus berbanding buah. Walau bagaimanapun, jus buah biasanya pasti akan dicampur gula dan membuatkan gula dalam darah meningkat.
Jadi, seperti perkongsian di Facebook milik Public Health Malaysia, anda dinasihatkan untuk membuat jus buah tanpa menambah gula dan membuang kulit. Sebenarnya, makan buah lebih baik daripada minum jus buah. Wah!

Baca juga: Kalau Anak Tak Sihat, Jangan Bagi 3 Benda Ini. Boleh Tambah Kahak Rupanya…
KALAU BUAT BUAH JUS BUAH, ELAK LETAK GULA & BUANG KULIT

Adakah minum jus buah anda dapat manfaat yang sama dengan makan sebiji buah yang sama? Apabila anda makan buah (bersama kulit), serat yang terkandung dalam buah memperlahankan proses penghadaman dan penyerapan gula ke dalam darah.

Kulit buah paling kaya dengan serat dan flavonoids . Sari buah (yang berserat) paling kaya dengan vitaman dan mineral. Inilah bahan bahan penting dalam buah.

Jus buah pula menyebabkan kandungan gula dalam darah meningkat mendadak. Hormon insulin akan dirembeskan dengan banyak, menyebabkan penghasilan lemak dan peningkatan berat badan.
Namun sudah tentu, jus buah (tanpa gula) lebih baik dari minuman tinggi gula lain. Pastikan pengambilan tidak lebih 1 gelas setiap hari, dan kalau boleh tidak perlu buang kulit dan sari buah.
Moga bermanfaat.
Sumber: Facebook Public Health Malaysia


‘Kalau Dah Jodoh..’- Cinta Ditolak Berkali-Kali, Wanita Tak Sangka Berjodoh Lelaki Tua 18 Tahun

Kalau sudah namanya jodoh, pergi ke mana pun akan bertemu juga. Itulah kata-kata yang selalu diungkapkan oleh orang ramai apabila bercakap mengenai jodoh. Walaupun cinta pernah ditolak berkali-kali, namun ia bukanlah penamat bagi seorang lelaki ini untuk terus mencari wanita idaman untuk dijadikan sebagai suri hidupnya…
Baca juga: Dah Lama Sangat Single, Wanita Bawa Sepanduk Cari Jodoh Di Lampu Isyarat

CINTA PERNAH DITOLAK BERKALI-KALI, BERJODOH BEZA USIA 18 TAHUN

Menerusi video yang mendapat hampir 2.1 juta tontonan dikongsi seorang wanita di aplikasi TikTok, menceritakan kisah percintaannya dan jarak umur dengan suaminya adalah 18 tahun. Ujar pemilik video, dia sebelum ini pernah berkali-kali menolak cinta suaminya namun atas persuratan takdir dan jodoh mereka akhirnya selamat disatukan sebagai suami isteri.

Lelaki ini yang banyak kali aku reject. Beza umur 18 tahun kot. Kalau dah namanya jodoh, tolak la kuat mana, campak lah jauh mana dia tetap akan datang.

Bercerita lebih lanjut, wanita ini menjelaskan sikap suaminya yang begitu baik dan dia dilayan seperti permaisuri selepas mendirikan rumah tangga.
3 tahun perkenalan akhirnya kami bersatu sebagai suami isteri yang sah.
Dia lah lelaki yang layan saya macam permaisuri selepas saya trauma dalam rumah tangga yang lepas. Walau saya layan dia teruk, dia tetap tak mengalah. Penerimaan keluarga, Alhamdulillah semua setuju.

Bagaimanapun, di sebalik kebahagian tersebut terdapat individu yang kurang senang dan meninggalkan komen yang kurang baik kepada mereka.
Kalau dating dan up story mesti akan ada yang perli ‘keluar dengan ayah ke tu’?

 @its_mayso
Lelaki yang berumur lebih hot.. 🥰🥰🥰
 ♬ suara asli – Manganang Fanbase – Manganang Fanbase

 @its_mayso
Reply to @diana.azhar
 ♬ suara asli – Ziell Ferdian – Ziell Ferdian

‘CARI YANG PANDAI HARGAI KITA..’
Menerusi ruangan komen, rata-rata netizen turut teruja dengan kisah yang dikongsi dan turut menitipkan doa buat pasangan ini. Bukan itu sahaja, ada juga dalam kalangan netizen yang berkongsikan pengalaman yang sama dan meninggalkan pesanan supaya tidak perlu mendengar kata-kata negatif lain.

Sumber: Tiktok @diana.azhar


“Kalau Ikut Melayu, Isteri Tak Bekerja Ni Kerjanya Habiskan Duit Suami Walhal…”

Isteri tidak bekerja itu bebanan suami? Biar betul! Kalau begitu tidak perlulah berkahwin, hiduplah seorang diri tanggung diri sendiri, tak begitu?
Melalui perkongsian saudara Firdaus Shakirin, terdapat pemikiran Melayu yang menganggap isteri sebagai suri rumah sepenuh masa kerjanya menghabiskan duit suami. Namun, dalam Islam nafkah itu adalah tuntutan suami. Jadi, anda nak ikut Melayu ke Islam? Tepuk dada tanyalah iman.

Baca juga: Lama Kahwin Patutnya Hubungan Lebih Rapat, Tapi Sebaliknya Berlaku. Kenapa?
PEMIKIRAN MELAYU, ISTERI TIDAK BERKERJA BEBANAN SUAMI?

Kalau ikut Melayu, isteri yang tak bekerja, yang jadi suri rumah sepenuh masa, isteri macam ni kerjanya menghabiskan duit suami.

Ini pemikiran Melayu…
Sebab apa? Sebab dia tak ada sumbangan dalam bentuk kewangan untuk meringankan beban suami. Dia guna pula duit suami beli barang dapur, beli baju, beli make up dan sebagainya.
“Isteri macam ini adalah BEBANAN untuk suami…”
INI PEMIKIRAN ORANG YANG HATINYA ‘JAKI’…
Gambar hiasan: KelabMama.
Pemikiran begini datang dari hati yang JAKI. Jaki tu apa benda?
Jaki itu dengki, iri hati, tak puas hati, cemburu.
WALHAL TANGGUNGJAWAB SUAMI MENAFKAHI ISTERI ADALAH TUNTUTAN ISLAM
Walhal dalam Islam, dah menjadi tanggungjawab suami untuk menafkahi isteri.
Isteri perlu bekerja ke untuk beli makanan sendiri? Tak. Ada suami untuk tanggung.
Isteri perlu ada pendapatan ke untuk beli pakaian dan alat perhiasan? Tak. Ada suami untuk belikan.
Oleh sebab itu, tanggungjawab suami selepas berkahwin suami kena sediakan. Isteri tak wajib cari pendapatan. Isteri boleh je “habiskan duit suami” kalau itu mindset orang kita terhadap suri rumah.
TEPUK DADA TANYA IMAN ANDA, NAK IKUT MELAYU ATAU ISLAM?
Gambar hiasan: TheAsianParentMalaysia.
Tak ada salah pun dalam agama. Tak berdosa pun isteri guna duit suami selagi penggunaan itu tak membazir, ianya adalah untuk keperluan isi rumah, anak-anak dan dirinya sendiri.
Nak ikut Melayu ke nak ikut Islam guys? Tepuk dada tanya iman masing-masing. Wallahualam.
PELBAGAI PERASAAN YANG DIGAMBARKAN DARI WARGANET!
Menjengah di ruangan komen, terdapat seribu satu rasa yang diluahkan dalam kalangan netizen. Jelas sangat ianya memang berlaku di dalam masyarakat kita. Semoga dapat ambil iktibar.

INI ANEH!

“SAYA WIFE YANG TAK KERJA TU…YE MEMANG SAYA HABISKAN DUIT SUAMI…”

“HINA SANGAT KE JADI SURI RUMAH TANGGA?”

“DULU SAYA BEKERJA BILA NAMPAK KAMI MEWAH SIKIT, KATA PAKAI DUIT LAKI…”

“SAYA KERJA PUN MASIH WAJIB SUAMI BAGI NAFKAH…”

“DULU MASA SAYA KERJA DISANJUNG TINGGI! KEMUDIAN…”

Sumber: Facebook Firdaus Shakirin


“Kalau Jatuh Sia-Sia” – Tular Video Budak Lelaki Seorang Diri Belakang Kereta Undang Cemas!

Sejak semalam, tular sebuah video memaparkan aksi ngeri kanak-kanak lelaki yg berada di belakang sebuah pacuan empat roda. Video tersebut bagaimanapun, meraih pelbagai respon daripada wargamaya yang risau dengan keadaaan kanak-kanak tersebut sekiranya jatuh dan mengakibatkan kemalangan.
Baca juga: ‘Nak Pergi Jauh’-Tak Sangka Petanda Alisha Nak Pergi Selamanya…

TULAR VIDEO BUDAK LELAKI SEORANG DIRI BELAKNG KERETA
Menerusi video pendek, kanak-kanak tersebut dilihat berada seorang diri di belakang pacuan empat roda tersebut seorang diri dan melompat sementara menunggu lampu isyarat bertukar hijau.

Kejadian yang berlaku di sekitar Lembah Klang itu sudah tentunya mengundang marah netizen dan mendakwa ibu bapa kepada kanak-kanak itu seolah-olah tidak peka dan tidak risau tentang keadaanya.

“Aku tak tahu apa dalam fikiran mak pak budak ni. Dah la tengah hujan. Biarnya budak sorang sorang kt belakang kereta terlompat lompat. Kalau jatuh sia-sia,” jelas salah seorang pengguna media sosial.
Tambahnya lagi, terdapat beberapa buah kereta turut membunyikan hon kereta sebagai tanda teguran tetapi tidak dilayan oleh ibu bapa kanak-kanak tersebut dan hanya meneruskan perjalanan mereka.

Sumber: Twitter BxllaAnxar


“Kalau Macam Ni Hantaran 50K Belum Tentu Cukup”- Wanita Ikat Sendiri Bata Bina Rumah, Kemas Macam Pro!

Baru-baru ini telah tular sebuah video di laman sosial, berkenaan seorang wanita yang begitu tangkas dalam menyelenggara peralatan bertukang telah meraih pujian dalam kalangan netizen yang menontonnya.
Wanita itu dipuji ramai gara-gara mengikat sendiri bata untuk binaan rumah tanpa mengupah pekerja mahir. Sungguh menginspirasikan!

Baca juga: Anak Naik ‘Train’ Ke Sekolah Dari Putrajaya Sebab Rumah Jauh, Ibu Tak Kisah Demi Bentuk Jati Diri
BANYAK BELAJAR DARI VIDEO YANG DITONTON DI YOUTUBE

Pemilih akaun TikTok bernama Wani Faizun ini, difahamkan gemar menonton video bertukang dan hanya belajar di Youtube mengenai ilmu pertukangan kayu.

Malah, apa yang menariknya wanita ini merupakan graduan lepasan Diploma Dakwah dan Pengurusan daripada Universiti Islam Pahang Sultan Ahmad Shah (UnIPSAS). Beliau membuktikan kerana minat dan kesungguhan menyebabkan dia menjadi seorang yang mahir walaupun belum memiliki sijil profesional berkaitan seni bina.

@wanifaizun PART 1 : Dinding Dapur ✅ #diy #smallhouse #rumah #rumahkoi21 #fyp #fypシ #fypage ♬ Yang Penting Halal – Wali

Selain itu, beliau dikatakan bekerja sebagai guru Quran dan fardu ain di asrama. Bertukang merupakan kerja sambilannya di waktu pagi dan memiliki bengkel mini di tepi rumahnya bagi menjalankan bisnes kayu secara kecil-kecilan. Kagum!
Menerusi videonya, difahamkan oleh kerana bajet yang terhad beliau mengambil keputusan untuk bancuh sendiri simen dan mengikat bata mengikut kemampuannya.
Tetapi hasilnya sangat mengagumkan, kemas macam pekerja berpengalaman!

@wanifaizun Replying to @nafi_nice31 ♬ original sound – Wanifaizun

Puan Wani turut menunjukkan tutorial menyediakan papan acuan ikat bata yang dibuat sendiri. Peralatan pertukangan memang serba serbi lengkap disebabkan bisnes kayu kecil-kecilannya dan dikumpulkan sedikit demi sedikit sejak tujuh tahun lalu.
“KALAU MACAM INI HANTARAN 50K PUN BELUM TENTU CUKUP” – NETIZEN
Menerusi ruangan komen, dapat dilihat netizen yang memuji kehebatan wanita ini sehingga meletakkan harga hantaran yang selayaknya buat beliau dari 20 ribu hingga 50 ribu. Memang layak pun!

Selain itu, ramai yang memuji hasil beliau yang sangat memuaskan dan kelihatan begitu kemas dari tukang mahir.

Tambahan pula, ramai yang begitu terinspirasi dengan wanita hebat ini. Perkara baik dan memberikan manfaat apa salahnya menjadi ikutan, betul tak?

@wanifaizun Replying to @Ahnaf Nazih ♬ Yang Penting Halal – Wali

Sumber: TikTok wanifaizun


Kalau Mak Menang
Hadiah Wang Tunai Lebih dari RM3.6 Juta untuk dimenangi Susu Untuk Membesar Dutch Lady
Untuk memenangi hadiah-hadiah wang tunai yang disediakan ini, anda hanya perlu pergi ke pasar raya besar, pasar raya atau mana-mana outlet runcit berhampiran dan beli pek susu untuk membesar Dutch Lady 1kg. Bakal pemenang bertuah yang menjumpai logo istimewa di dalam pek layak menerima hadiah tunai bernilai RM300 setiap seorang. Lebih dari 12,000 pek susu dengan logo istimewa tersebut boleh didapati di kedai-kedai berdekatan bermula dari 12 September 2014.

Dalam ucapannya sewaktu pelancaran kempen Kalau Mak Menang Dutch Lady, Wong Vai Chi, Pengurus Pemasaran Dutch Lady Milk Industries Berhad (Dutch Lady Malaysia) berkata, “Dutch Lady berbangga kerana menjadi salah satu pilihan utama oleh para ibu di Malaysia untuk diberikan kepada si manja mereka. Sokongan dan keyakinan dalam produk kami itulah yang mendorong kami untuk terus menyediakan khasiat terbaik untuk membantu kanak-kanak Malaysia membesar dan berkembang”.
“Selain dari menyediakan produk yang dipercayai, kami ingin selangkah kehadapan dengan merakamkan penghargaan kami kepada pelanggan setia di atas sokongan mereka dengan mengadakan kempen yang menyeronokkan ini. Jadi, jom lihat di dalam pek Dutch Lady 1kg yang anda beli mulai pertengahan September dan seterusnya. Anda mungkin berpeluang untuk memenangi wang tunai bernilai RM300,” kata Wong.

Untuk menarik perhatian pembeli, kempen Kalau Mak Menang Dutch Lady ini menampilkan anak-anak bijak yang meminum susu untuk membesar Dutch Lady dalam menonjolkan imaginasi mereka berkongsi apa yang mereka ingin lakukan dengan wang RM300 yang bakal dimenangi oleh ibu mereka. Idea-idea bijak mereka, yang selalunya dinyatakan dengan keikhlasan dan menarik, akan dikongsi menerusi iklan televisyen dan video di YouTube dalam mempromosikan kempen ini.

Sewaktu pelancaran kempen, duta jenama susu untuk membesar Dutch Lady dan bintang cilik tempatan, Mia Sara, bersama-sama dengan rakan-rakannya membungkus beberapa pek susu yang mengandungi logo istimewa tersebut ke dalam kotak dan sedia untuk diagih-agihkan ke kedai-kedai di seluruh negara. Mereka juga memberitahu kepada penonton apa yang ingin mereka lakukan sekiranya ibu mereka memenangi hadiah wang tunai RM300 ini, semasa temu bual secara langsung diadakan.
Sertai “Kalau Mak Menang” Dari Dutch Lady & Menangi RM3.6 Juta!
“Kalau saya dan papa menang, semestinya saya akan membeli mainan dan juga susu!” kata Mia. “Selebihnya, saya akan berikan kepada papa,” Mia menambah.
Sama seperti Mia, sekiranya menang RM300 ini, Neeresh Nair berumur lima tahun juga ingin menggunakan RM250 untuk membeli mainan… dan RM50 untuk mama membeli apa-apa disukainya!” kata Neeresh selepas mengira jumlah wang tunai RM300 tersebut.
Tammy Yong ingin ibunya menang. “Saya tidak mahu patung, tetapi saya lebih gemar dengan adanya set Lego,” kata Tammy yang berumur lima tahun. “Terdapat lima kosong dalam RM3,600,000! Jadi saya berharap mama akan menangi hadiah wang tunai ini!” katanya sambil tersenyum.
“Saya sangat gembira melihat kanak-kanak mempraktikkan imaginasi bijak mereka, dan itulah yang kami ingin tonjolkan dalam kempen Kalau Mak Menang Dutch Lady ini. Kreativiti ini bernilai jutaan ringgit, sama seperti apa yang akan diberikan dalam kempen ini,” kata Wong sambil tersenyum.
Wong juga menambah bahawa syarikat komited dalam menyediakan khasiat terbaik untuk kanak-kanak Malaysia melalui pemahaman yang lebih baik akan keperluan khasiat sebenar dan status kesihatan mereka. “Pada tahun 2009, FrieslandCampina, iaitu syarikat induk Dutch Lady Malaysia memulakan South East Asian Nutrition Surveys atau SEANUTS di empat buah negara termasuk Malaysia. Dengan hasil kajian ini, Dutch Lady Malaysia lebih komited dalam memberikan khasiat nutrisi yang baik kepada kanak-kanak,” tambahnya.
Jangan ketinggalan peluang untuk memenangi hadiah wang tunai ini! Perhatikan trak Dutch Lady yang akan menghantar lebih dari 12,000 pek bertuah dengan lebih RM3.6 juta wang tunai di dalamnya ke kedai-kedai di seluruh negara mulai 12 September 2014. Tempoh penebusan hadiah wang tunai ini akan berakhir pada 31 Disember 2014. Lihat maklumat terperinci tentang penebusan di www.smartmoments.com.my.

Susu Untuk Membesar Dutch Lady
Susu untuk membesar Dutch Lady terdapat dalam tiga varian, iaitu Dutch Lady 123 Growing-Up Milk untuk kanak-kanak berumur satu hingga tiga tahun, Dutch Lady 456 Growing-Up Milk untuk kanak-kanak berumur empat hingga enam tahun dan Dutch Lady 6+ Growing-Up Milk untuk kanak-kanak berumur enam tahun ke atas.
Dutch Lady Growing-Up Milk 123 dan 456 terdapat dalam tiga perisa yang penuh khasiat – iaitu biasa, madu dan coklat. Manakala, Dutch Lady Growing-Up Milk 6+ pula terdapat dalam dua perisa, iaitu biasa dan coklat. Perisa biasa dan madu tidak mengandungi sukrosa, manakala perisa coklat adalah kurang sukrosa*.
Susu untuk membesar Dutch Lady disediakan dengan formulasi yang telah dipertingkatkan dan mempunyai lima kali lebih DHA* dan khasiat lain yang membantu menyokong perkembangan keseluruhan kanak-kanak. Selain daripada itu, susu membesar Dutch Lady juga mengandungi kalsium, zat besi, SA, AA, Omega 3 dan 6 yang tinggi.
*Berbanding formulasi susu tepung sebelum ini


Kalau Nak Anak Lelaki, Suami Kena Makan Banyak Seafood? Ini Tips Untuk Merancang Jantina Anak

Agak peliklah kalau siapa tak pernah berangan nak anak perempuan atau anak lelaki kan? Kalau boleh pilih, memang seronok tapi tak kisahlah jantina anak yang mana pun, itu merupakan rezeki dari Allah. Tetapi, tak salah kalau kita mencuba. Banyak tips yang boleh dijumpai di laman internet mengenai tips-tips mendapatkan anak mengikut jantina yang kita mahukan tetapi tak tahu mana satu yang betul. Jadi, kalau anda keliru nak ikut tips yang mana, apa kata cuba baca perkongsian dari Puan Taibah Nurwahidah ini sebagai panduan anda!
giphy.com

CARA MERANCANG JIKA MAHU BAYI PEREMPUAN ATAU BAYI LELAKI
Alhamdulillah saya dan suami dah mencuba dan diizinkan Allah untuk mendapat baby girl,anak kedua kami. Maka sepasanglah anak kami setakat ni . Terima kasih buat suami Mhafiz Mahadar yang turut memberi kerjasama…tak sia-sia kan usaha awak saat melihat anak perempuan awak lahir ke dunia.
Ingat lagi tak subjek biologi di sekolah dulu? Bagaimana jantina anak ditentukan..sperma membawa kromosom XY dan ovum membawa kromosom XX..apabila persenyawaan berlaku peratusan jantina lelaki dan perempuan adalah 50-50. Maka perlu diingatkan jantina bukanlah faktor genetik. Perlu diingatkan merancang jantina perlulah dilakukan sebelum merancang untuk hamil. Once dah berlaku persenyawaan, cara saya ni tak berkesan dah.

http://www.funscience.in/

Bagaimana untuk kita menambahkan keberangkalian persenyawaan itu akan menghasilkan perempuan ialah kita kena paham apa sifat kromosom X dan Y terlebih dahulu. X tempoh hayatnya lebih panjang tetapi pergerakan lebih perlahan, manakala Y tempoh hayatnya pendek tetapi pergerakannya adalah lebih laju. Keadaan berasid adalah lebih sesuai untuk X manakala Y lebih suka keadaan beralkali. Di sini la sy mula berfikir macam mana nak jadikan perkara asid alkali ni ( cikgu kimia la katakan).
socratic.org
TIPS BERGUNA
1) Pemakanan
Jika mahukan baby boy, suami perlulah lebihkan memakan makanan lait (seafood), manakala jika mahukan baby girl, suami perlulah memakan daging sama ada ayam atau lembu..kenapa suami? Kenapa bukan isteri? Kerana suami yang bawa kromosom Y yang mana menentukan boy atau girl, maka suami-suami main peranan besar kat sini. Ok , apa yang saya dan suami usahakan ialah sebulan (bulan rancang nak hamil bermula daripada hari pertama saya period) suami dilarang makan apa-apa jenis seafood. Sebulan memang hari-hari sumber protein yang suami ambil hanyalah ayam,daging atau telur. Sampaikan ayah beli ketam dan siput sedut pun dia kena telan air liur je. Suami tak ada masalah untuk ni sebab dia memang suka ayam dan daging.
http://www.randallfoods.com/
Selain tu, suami juga kena lebih makan masam. Yang ni mencabar sikit untuk suami sebab dia memang tak suka buah masam-masam, tapi direlakan juga bila isteri beli buah yang masam untuk dia. Isteri juga boleh membantu dengan lebihkan mengambil makanan bersumber tenusu,susu,cheese dan butter. Saya kongsi ni lebih kepada untuk baby girl,so kalau nak boy,kena sebaliknya..elakkan makan masam..dan isteri elakkan makanan tenusu.
http://www.oprah.com/
2)Tempoh bersama
Yang ni susah sikit sebab kita sendiri tak tau bila waktu subur kita kan. So ada 2 cara nak tahu waktu subur. Yangg pertama senang je, pergi farmasi beli Ovulation Test, bentuk dia lebih kurang macam pregnancy test. Cara nak guna boleh tengok pada kotaknya.
http://www.istockphoto.com/
Ataupun cara ke 2, hanya boleh dipakai bagi sesiapa yg kitaran haidnya sama setiap bulan. Yang ni nak senang guna app period kita boleh tengok corak kitaran haid kita. Bagi yang kitarannya sama setiap bulan,tolakkan jumlah kitaran dengan 14, maka hari itulah waktu subur dia, waktu subur bermakna hari ovum dilepaskan oleh ovari. Contoh (30-14),maka hari ke 16 itulah hari subur.
Ok kenapa penting nak tahu waktu subur, tadi kan dah cerita pasal tempoh hayat X dan Y. Jika mahukan baby girl, perlu bersama 2 hari sebelum hari subur. Ini disebabkan Y yang hayatnya pendek itu akan mati sebelum ovum dibebaskan untuk bersenyawa ..yang tinggal hanya X ..maka jadilah XX (girl). Kalau nak baby boy,terbaliklah jadinya, perlu bersama pada waktu subur. Y yang bergerak laju akan sampai terlebih dahulu kepada ovum utk disenyawakan..maka jadila XY(boy).
www.pinterest.com
*Ok itu saja tips yang saya dan suami gunakan. Banyak sebenarnya tips lain kalau google, tapi yang lain saya tak jumpa logik sainsnya, maka malaslah nak follow. Saya suka buat sesuatu yang ada sebab jelas. Jangan lupa, DOA senjata utama..tak guna usaha tanpa doa..minta sungguh-sungguh pada Allah..semoga tips ni dapat memberi manfaat pada yang membaca.
http://www.today.com/
Sumber: Taibah Nurwahidah Mohamad